
De  quocumque  reipublicae  sive  ecclesiasticae  sive 
profanae  negocio  dicturis  nullum  existimo  praesto 
esse  nomen  cui  opportunius  et  iustius  propriam  ipsi 
orationem  inscribant  quam  Tuum,  Beatissime  Pater  , 
cum  omnium,  quae  bonum  contingunt  publicum,  fue- 
ris promotor,  auctor  et  auspex  amplissimus.  Sacrosan- 
cta siquidem  Catholica  et  Apostolica  Ecclesia,  praeter 
reliqua  innumera , ea  duo  potissimum  Tibi  refert  , 
nempe  et  Deiparam  Virginem  ab  originali  labe  im- 
maculatam adsertam  et  S.  Oecumenicam  Synodum 
indictam  ex  qua  dumtaxat  universus  terrarum  orbis 
pacem  ac  perturbati  socialis  ordinis  restitutionem 
vehementer  expectat.  Te  insuper  auspice  apud  An- 
gliam  Catholica  hierarchia  , quae  tercentum  ab  bine 
annis  desiderabatur,  restituta:  nobilis  et  catholica  Hi- 


bernia  servile  iugum  eterodoxae  Ecclesiae  deiecit . Lit- 
teraria et  ehristiana  respublica  Tibi  refert  accepta 
plura  qu9e  noviter  instituta  sunt  gymnasia,  vetera  au- 
tem aucta  melioremque  in  formam  ordinata  et  iis 
quae  desiderabantur  disciplinis  locupletata.  Quantum 
vero  bonis  artibus  et  relligionis  decori  studueris  te- 
stantur vaticanae  aedes  ad  novum  splendorem  instru- 
ctae, publica  musea  munifice  aucta,  pinacothecae  or- 
dinatae , templa , fora,  viae  simulacris  omnigenisque 
ornamentis,  Tuo  saepe  saepius  aere,  ditata.  Publicum 
commercium  Te  maxime  de  se  meritum  praedicat 
ob  providos  cum  exteris  gentibus  tractatus  , vias 
ferreas  stratas , electricas  lineas  invectas  , pontes 
extructos,  quos  inter  Aricinum  nobilissimum,  portus  au- 
ctos novisque  operibus  pro  navigantium  utilitate  iustru- 


ctos.  Ros  aeraria  Tuo  in  aevum  manebit  devincta  beneti- 
cio  ob  profligatas  servitutes  quae  culturae  impedimento 
tamdiu  fuerant,  ob  cathedram  in  Athenaeo  ea  de  re  in- 
stitutam, ob  consultissimas  leges  latas  et  opera  extru- 
cta.  Inexhaustam  Tuam  beneficentiam  pauperes  quoti- 
die experiuntur  per  nova  hospitia,  nosocomia,  tipldoco- 
mium  novissime  ordinatum  , scholas  nocturnas  aliaque 
innumera  pia  instituta.  Gratiam  Tibi  habent  civitates 
omnes  pro  municipalium  iurium  restitutione,  plurimae 
quod  saluberrimis  aquis,  naturae  impedimentis  supera- 
tis, fuerint  ditatae:  Urbs  autem  haec  nostra  amplissima 
quod  aquam  Marciam,  Tuo  nomine  Piam  iure  merito 
nuncupandam,  recuperavit;  quodque  plura  antiquitatis 
monumenta  e latebris,  quibus  iacebant,  in  lucem  re- 
stituta , et  romanum  emporium  in  maximum  decus 


novissime  fuerit  effossum.  Coetera  praeteream,  quippe 
singula  quae  in  Christianam  rempublicam  populumque 
Tuo  regimini  subiectum  beneficia  contulisti,  facilius 
mente  concipi  valent  quam  recenseri  ac  verbis  prae- 
dicari. Cum  vero  animadvertimus  tot  tantaque  moli- 
tum Te  fuisse  hac  furente  politica  commotione  in 
qua  miserrime  versamur,  quin  ullum  novum  onus  seu 
tributum  fuerit  populo  impositum,  minus  recte  dictum 
censeo  non  Te  temporibus,  sed  Tibi  tempora  defuisse. 
Potius  dicendum  , Supremo  adstantc  Numine  , longe 
iisdem  Te  superiorem  praebuisse. 

Specimen  habemus  amplissimum  ex  iis  quae  rem 
nummariam  contingunt.  Nemo  ignorat  quam  gravis  ne- 
dum apud  nostrates  , sed  etiam  penes  alias  Euro- 
pae regiones  fuerit  ea  de  re  perturbatio,  adeo  ut  fi- 


nitimae  ditiones  in  id  fuerint  adductae,  ut  repraesen- 
tat ivum,  ceu  aiunt,  seu  papyraceum  auro  argenteo- 
que numismati  suffecerint,  ex  quo  facile  percipi  valet 
quot  quantaque  redeant  mala  in  commercium  et  pu- 
blicam annonam.  Iamvero  quod  tristi  ea  tempestate 
huiusmodi  malum  e Tua  ditione  abfuerit ; ac  potius 
fiduciaria  moneta,  recto  populi  sensu  accedente,  suam 
aestimationem  servaverit,  id  Tibi  Tuoque  forti  animo 
sagacique  consilio  tribuendum,  qui  nedum  obligatorio  pa- 
pyraceae monetae  usui  vehementer  obstitisti,  sed  etiam 
novos  aureos , argenteos  aeneosque  nummos , iuxta 
metricum  systema,  iis  aequales  quibus  finitimae  regio- 
nes utuntur  (quod  erat  maxime  optandum)  constituisti. 

Quapropter  cum  mihi  commissum  fuerit  munus 
dicendi  de  re  nummaria  ad  interpretationem  textus 


in  Leg.  2.  Cod.  de  veteris  numismatis  potestate , ut 
expleam  tirocinium  praestitutum  novis  advocatis  S. 
Concistorii , quorum  in  amplissimum  collegium  me 
licet  immeritum  Tua  benevolentia  cooptavit,  nil  mihi 
felicius  unaque  simul  iucundius  contigisse  arbitratus 
sum,  quam  quod  Tuo  Maximo  et  Sanctissimo  Nomini 
tantopere  ea  de  re  merito  opellam  meam  possem  in- 
scribere. 

Excipe  igitur , Beatissime  Pater,  benevolo  et  in- 
dulgenti animo  , quaecumque  ea  sit , disputationem 
meam,  qua  levissimum  grati  animi  pignus;  et  in  quo 
eadem  deficit,  suppleat  Maximum  Nomen  cui  inscri- 
bitur atque  Apostolica  benedictio  quam  humillime  pro- 
nus votaque  fervida  attollens  pro  diuturna  Tui  salute, 
quae  salus  publica  est , etiam  atque  etiam  imploro. 


DISSERTATIO 

Ad  Legem  2.  Codicis 


DE  VETERIS  NUMISMATIS  POTESTATE 

LIB.  XI.  TIT.  X. 


Simul  ac  intellexi  unum  allerumquc  ex  antecessoribus  in  am- 
plissimo Advocatorum  S.  Consistorii  collegio  (1)  verba  iam  fe- 
cisse de  interpretatione  textus  epii  milii  pro  argumento  disser- 
tationis exarandae  dictus  erat  , in  eo  fui  ut  grave  onus  decli- 
narem. Ea  enim  repetere  quae  ipsi  eleganter  , erudite  et  sa- 
pienter Ioquuti  sunt,  inanissimum  futurum  opus  considerabam: 
difficillimum  vero  ac  milii  conscio  quid  valeant  bumeri  impos- 
sibile melius  dicere  quam  ipsi  disseruerant.  Sed  me  recreavit 
benevola  hortatio  sapienlum  virorum,  quos  collegas  nuncupare 
neque  adhuc  possum  neque  unquam  merebor,  qui  animos  ad- 
diderunt ne  a proposito  desciscerem  tum  quia  in  re  monetaria, 
quam  spectat  textus  superius  citatus,  prae  sua  ubertate,  nemo 
unquam  sibi  arrogavit  tot  tantaque  dixisse  ut  nihil  dicendum 
superesset,  tum  quia  maxima  iuris  et  publicae  oeconomiae  pars, 
quae  monetarium  systema  contingit,  plures  passa  est  vices  po- 
stea quam  eruditi  illi  viri  fuerant  Ioquuti,  in  quas  animadver- 
ti) Alphunsi  De  Aventis  S.  Consistorii  Adv.  Dissertatio  de  proportione  moneta- 
rum. Romae  apud  Fulgonium  1795. 

Bonaventurae  Orfei  S.  Consist.  Adv.  de  veleris  numismatis  potestate  eiusque 
incremento  et  decremento.  Romae  apud  Oliverium  1837. 

tere  et  ex  iis  nova  elicere  corollaria  ociosum  non  rediissel.  Hisce 
hortationibus  excitatus  grave  meisque  humeris  vere  impar  onus 
suscepi,  et  ex  eo,  qua  potero  diligentia,  me  expediam. 

2 Quia  vero  dissertatio  cohibita  sit  oportet  ad  interpreta- 
tionem et  ornatum  textus  in  leg.  2 Cod.  de  veteris  numismatis 
potestate  cujus  haec  sunt  verba  = pro  imminutione , quce  in  aesti- 
matione solidi  forte  tractatur , omnium  quoque  pretia  specierum  de- 
crescere oportet  = et  spectare  debeat  ius  civile  constitutum  cum 
publica  oeconomia  comparatum,  potius  quam  literarias  seu  phi- 
lologicas,  archcologicas  aliasque  eiuscemodi  investigationes;  prae- 
teream quae  inquiri  solent  de  etymologia  verborum  moneta , num- 
mus, nomisma  seu  numisma , quorum  primum  nonnulli  e Iuno- 
ne  moneta , cuius  in  templo  ferunt  percussos  cuiusvc  imaginem 
primos  nummos  retulisse  ; alii  e vocula  monere  petunt  , cum 
e publico  signo  inlelligamus  quanti  eadem  valeat;  reliqua  autem 
vocabula  e graeco  v^.o?  derivasse  tradunt , utpote  quia  lege 
consistat  et  ex  ea  pretii  demonstrationem  eliciat.  Praeteream 
quoque  hysloricas  disquisitiones  de  primo  monetae  auctore, 
cum  in  varias  opiniones  scindantur  eruditi,  nec  non  physicas 
de  arcana  genesi  metallorum  quibus  monela  constat.  Omnia 
haec  nil  ad  ius,  nil  ad  publicam  oeconomiam  pertinent  minusque 
ad  Leg.  2 Cod.  de  veteris  numismatis  potestate.  Dicam  potius  de 
monetae  origine  eiusque  causa  efficienti,  quippe  huiusmodi  dis- 
quisitio pertinet  ad  illius  indolem  detegendam,  ac  pro  disputa- 
tionis complemento  memoria  recolam  rem  omnibus  notam,  sci- 
licet initio  commercium  inter  homines  ita  obtinuisse  ut  unus- 
quisque quod  redundans  esset  ad  vitae  necessitates  cum  eo,  quod 
sibi  deficeret  necessariumque  foret,  permutaret.  Prima  igitur 
commercii  causa  constat  rerum  procreatarum  varietate  et  inae- 
qualitate, prima  autem  ratio  easdem  aequa  lance  distribuendi 
constitit  permutatione  (1 ).  Hinc  invecta  emporia  quibus  unusquis- 
que in  conspectu  poneret  quod  sibi  redundans  esset,  atque 
invicem  permutaret  (2).  Huiusmodi  fuisse  apud  primaevas 


(1)  Leg.  1.  IT.  de  contrah.  empt. 

(2)  Davanzati  Lezionc  sulla  moneta  anno  1588. 

gentes  , modo  ad  civilem  cultum  deductas,  commercii  ine- 
undi rationem  intelligimus  ex  eo  quod  obtinet  hodierno  die 
apud  populos  incultam  adhuc  cl  horridam  vitam  agentes;  ipsos 
siquidem  non  aliter  quam  permutatione  redundantium  rerum 
cum  deficientibus  etiam  nunc  propriis  consulere  necessitatibus 
compertum  habemus  (I).  Permutationes  autem  huiusmodi  uno 
oculorum  indicio  fieri  solebant:  scilicet  solo  intuitu  aestimabant 
homines  num  quod  dabatur  id  aequaret  quod  invicem  accipe- 
retur: et  reapse  hoc  pacto  apud  Aethiopes  in  praesens  etiam 
fleri  auri  commercium  narrant  peregrinatores  (2).  Mox  facile 
erupit  necessitas  praefiniendi  rerum  permutandarum  quantitatem 
et  aestimationem  certius  quam  posset  saepe  fallax  oculorum  acies. 
Hinc  modus  seu  mensura  sive  longitudinis,  sive  quantitatis;  inde 
pondus  seu  aequipondium. 

3 Haec  autem  omnia  consulebant  demonstrationi  rerum  quae 
permutandae  offerebantur;  haud  vero  satis  erant  ad  praefinien- 
dum earum  pretium.  Formulam  igitur  excogitare  oportuit  quae 
illud  demonstraret,  atque  haec  invecta  per  electionem  certae 
rei  quacum  omnes  iuxla  cius  sive  numerum  sive  pondus  sive 
mensuram  comparari  possent,  quae  scilicet  repraesentaret  uni- 
tatem pretii  toties  multiplicandam  quoties  opus  foret  ad  demon- 
strandam rei  permutandae  aestimationem,  quae  uno  verbo  prae- 
beret typum  mercis  ad  quem  reliquae  essent  accomodandae. 
Recte  ideo  existimant  oeconomiae  publicae  scriptores  ideam  uni- 
tatis pretii  in  abstracto  antecessisse  concretam  monetae  institu- 
tionem (3),  ac  ferunt  priori  in  stadio  adhuc  versari  nonnullas 
Africae  tribus  quae  res  omnes  aestimant  iuxta  unitatem  pretii 
dictam  macula,  ut  scilicet  constituant  rem  valere  ex.  gr.  decem 
macute  prae  altera  quae  aestimatur  viginti , quamvis  eo  nomine 
macula  nulla  res  natura  existens  in  concreto  demonstretur. 

4 Facilis  autem  ex  invecta  unitate  aestimationis  digressus 
ad  electionem  mercis  quae  nedum  demonstrando  aliarum  omnium 
pretio  inserviret,  sed  etiam  talis  foret  qua  oblata  reliquae  species 

(1)  Goguet  origine  delle  arti  e delle  scienze  Venezia  1834  t-  4.  pag.  8. 

(2)  Huet  histoire  du  commerce  pag.  60. 

(3)  Boccardo  Dizionario  di  economia  politica  verbo  moneta. 

possenl  comparari;  incommoda  siquidem  et  saepe  difficilis  redi- 
bat mercis  redundantis  cum  deficienti  permutatio:  = non  sem- 
per  et  facile  concurrebat  ut  cum  tu  haberes  quocl  ego  desiderarem 
invicem  haberem  quod  accipere  velles  = tradit  eleganter  Paulus 
loco  mox  recitando.  Diu  adlaborarunt  populi  primaevi  antequam 
huiusmodi  mercem  invenirent  quae  pro  typo  aestimationis  et 
pro  aequipollenti  pretio  quoad  reliquas  adhiberetur.  Modo 
pecudes  , modo  conchylia  , modo  ligna  aliave  eiuscemodi  se- 
legerunt (1)  usque  dum  pervenere  ad  metalla  quae  soliditate 
praestantia,  corruptioni  minus  obnoxia,  maximam  divisioni  apli- 
tudinem  offerentia,  minus  quam  reliquae  res  mutabilia,  duplex 
monetae  officium  implere  deprehenderunt:  duplex,  inquam,  in  eo 
constitutum  officium,  ut  et  metiendae  rerum  aestimationi  inserviat 
et  materiam  cuilibet  permutationi  ac  transactioni  idoneam  prae- 
beat; uno  verbo  demonstret  rei  pretium  et  eidem  aequipolleat  (2). 

5 Usque  ab  initio  modus  huiusmodi  et  aestimationis  com- 
paratio obtinuit  per  eius  libramen  seu  ponderationem:  certa  me- 
talli quantitas  appendebatur  atque  eius  pondus  aequiparabatur 
ponderi,  modo,  numero  vel  corpori  mercis  cum  eo  permutandae. 
Inde  voculae  et  formulae  quae  apud  romanos  obtinuerunt  ad 
demonstrandam  monetam  eiusque  officium,  libra , librales , sexlan- 
tarii , unciales , semiunciales  asses , libella , dupondius ; rursus  expen- 
s«,  impendia , stipendia , scilicet  stipis  pondera ; hinc  dispensatores , 
libripendes , ac  emptiones  venditiones  per  aes  et  libram  (3).  Quod 
de  caelero  penes  alias  gentes  pariter  obtinuisse  testantur  ipsa 
nomina  quibus  unitas  monetarum  indicabatur.  Siclum  enim  apud 
hebraeos  , dracma , talentum  aliaque  plura  apud  graecos  , dum 
perlinent  ad  certum  pondus  indicandum,  demonstrant  pariter 
unitates  monetarias  quarum  multiplae  et  submultiplae  quantita- 
tes constantem  unitati  e pondere  depromptae  proportionem  ser- 
ti) Goguet  loc.  cit. 

(2)  Arist.  politic.  lib.  1.  Gap.  6. 

Lcg.  1.  11.  (le  contrahenda  emptione. 

Chevalicr  della  moneta  Sez.  1.  Cap.  1. 

Boccardo  loco  citato. 

(3)  Gaius  Institui.  I.  1 22. 

Plinius  hist.  nat.  XXXIII.  13. 


vabanl  (1).  Aucto  autem  commercio  incommodum  patuit  inciden- 
di et  appendendi  metalla  qualibet  in  permutatione,  ut  quanti- 
tatis aequalitate  rei  permutandae  aestimationi  convenirent.  Opor- 
tuit igitur  metallorum  frustula  ad  certum  pondus  iam  secta 
in  promptu  esse  atque  inde  monetariae  oflicinae  institutae:  opor- 
tuit eadem  praeseferre  signum  ponderis  et  aestimationis  (pia  prae- 
stabant, atque  adeo  praeseferre  ut  fides  omnimoda  notie  iisdem 
impressae  accederet.  Ex  hoc  factum  est  ut  tota  ea  res  illi  con- 
credita fuerit  qui  summam  reipublicae  moderabatur,  supremo 
scilicet  imperanti  cuius  fides  et  auctoritas  incommodas  privato- 
rum investigationes  suppleret,  indeque  signum  monelis  lege  im- 
pressum ex  quo  vocabulum  nummus  et  nomisma  derivasse  fe- 
runt. 

6 Uniusmodi  monelae  genesim  causamque  efficientem  sapi- 
de tradit  Aristoteles  (2)  per  ea  verba  = Cum  a remotioribus  quae- 
reretur auxilium , importando  illa  quibus  indigebant , et  exportan- 
do illa  quibus  abundabant , necessario  nummi  introductus  est  usus. 
I\on  enim  faciliter  deferri  possunt  singula  ad  vitam  necessaria. 
Quare  ad  permutationes  faciendas  tale  aliquid  composuerunt  inter 
se  dare  et  accipere  quod  utilium  quidpiam  existens , haberet  usum 
commutandi  facilem  ad  vitam : ceu  ferrum  et  argentum , et  si  quid 
aliud  tale : pruno  simpliciter  definitum  quantitate  et  pondere , posl- 
modum  vero  etiam  signo  impressum  quo  a mensura  liberi  essent. 
i\am  signum  positum  est  ad  quantitatem  demonstrandam  = et  Ari- 
stotelem sequitur  Paulus  lib.  33.  ad  Edictum  (3)  cuius  frag- 
mentum, utut  omnibus  notum,  prae  sapientia  tamen  qua  prae- 
stat, haud  erit  ociosum  recitare.  Origo  (inquit)  emendi  venden- 
dique  a permutationibus  coepit ; olim  enim  non  ita  erat  nummus , 
neque  aliud  merx , aliud  pretium  vocabatur",  sed  unusquisque  secun- 
dum necessitatem  temporum  ac  rerum  utilibus  inutilia  permutabat , 
quando  plerumque  evenit  ut,  quod  alteri  superest , alteri  desit.  Sed 
quia  non  semper  nec  facile  concurrebat , ut  quum  tu  haberes  quod  ego 
desiderarem,  invicem  haberem  quod  tu  accipere  velles,  electa  mate- 


(1)  Chevalier  delta  moneta  Sez.  1 Cap.  3. 

(2)  Politic.  lib.  1.  Cap.  6. 

(3)  Leg.  1.  ff.  de  contrah.  empt.  Lib.  18.  Tit.  1. 

via  esi , cuius  publica  et  perpetua  aestimatio  difficultatibus  permu- 
tationum aequalitate  quantitatis  subveniret ; eaque  materia  forma 
publica  percussa  usum  dominiumque  non  tam  ex  substantia  prae- 
bet, quam  ex  quantitate , nec  ultra  merx  utrumque  sed  alterum  pre- 
tium vocatur  =.  Huiusmodi  fragmenta  certo  sunt  argumento,  theo- 
remata de  re  monelaria  , quae  novissimi  oeconomiae  publicae 
cultores  tradiderunt  , ex  antiqua  romana  et  graeca  sapientia 
prodiisse.  Certe  etiam,  antequam  ea  de  re  scriberent  angli  Smith , 
Sterlingh , Newmark , et  galli  Chevalier , Coquelin , Dureaux  De  la 
malle  aliique , sapientissime  et  ad  germanam  monetae  indo- 
lem ofliciumque  praecepta  tradiderant  ab  hinc  tercentum,  bis- 
centurn,  centum  annis  Davanzali  et  ]\eri  florentini,  Galicini  nea- 
politanus,  Belloni  romanus  aliique  plures  (1),  nec  non  iuris  ro- 
mani  interpretes  quos  inter  Yinnius  (2). 

7 Ex  his  autem  omnibus  colligitur  oportere  monetam  (an- 
tequam habeatur  qua  signum  auctoritate  publica  impressum  ad 
demonstrandam  eiusdem  potestatem)  praestare  qualitate  mer- 
cis rei  cum  ipsa  permutandae  aestimatione  aequipollentis ; 
ea  siquidem  habetur  qua  merx  media  seu  ~mczzanci=  (ceu  tradit 
Davanzali  loc.  cil.)  quacum  reliquae  omnes  permutantur.  Ut  ve- 
ro merx  ista  media  pecuniae  officium  praestet,  praeter  id  quod 
innuimus,  ut  scilicet  vera  polleat  propriaque  aestimatione  (apud 
italos  vedore  intrinseco  ) eruenda  ex  iis  duobus  perpetuis  pretii 
notis,  nempe  ex  utilitate  et  sumptibus  productionis  ; oportet 
deinde  ut  prae  exigua  mole  maximam  aestimationem  habeat , 
atque  ita  facile  transvehi  possit  ; tertio  quod  sit  perquam 
solida  ne  tempore  et  usu,  vel  saltem  minus  quam  fieri  valeat, 
corrumpatur;  quctrlo  maxime  sit  dividua  ut  aequipolleal  tam 
praegrandi  quam  minimae  permutandarum  rerum  aestimatio- 
ni , quinto  natura  congeneris  seu  cucywn;  , scilicet  ut  eius 
substantia  simplex  sit  iisdeinque  clementis  constet  apud  omnes 
regiones;  sexto  demum  quod  illius  aestimatio  vicibus  commer- 
cii, temporum,  locorumque  minus  quam  fieri  possit  sit  obnoxia 


(1)  Vide  Uaccolta  degli  economisti  italiani  opera  Baronis  Custodi. 

(2)  Comm.  ad  Instit.  Tit.  Quibus  modis  re  contrahitur  obligatio  n.  12. 

nc  crebro  eadem  immutetur  ( I ).  Atque  ideo  adamussim  electa 
metalla,  et  inter  ea  aes,  argentum  et  aurum  quae  monelae  vice 
fungerentur,  quia  nimirum  recensitis  nuper  virtutibus  potissi- 
mum praestant. 

8 Reapse  Graeci  usi  sunt  huiusmodi  metallis  quibus  mo- 
nelam ferirent.  Atheniensibus  unitas  monetaria  erat  drachma , 
numisma  argenteum  cuius  aestimatio  paullo  inferior  hodierna 
libella  , dividebatur  in  sex  olndos  pariter  argenteos  ; obulus  in 
octo  calcos  aeneos  qui  pariter  dispertiebantur  quisque  in  septem 
leptes  aeneos.  Drachmam  autem  multiplicatam  referebant  tetra- 
drachma  et  mina , quarum  prior  quatuor,  altera  centum  drach- 
mis constabat;  nec  non  talentum  qui  sexaginta  minis  con- 
ficiebatur. Yeruntamen  haud  cusae  aderant  monetae  quae  minae 
ac  talenti  aestimationem  praeseferrent;  sed  voces  istac  calcula- 
tionis tantummodo  formulam  perhibebant  (2).  Serius  cusa  est 
moneta  aurea  quam  pari  puritate  ac  argentea  minime  prae- 
stare testis  est  Aristophanes  qui  eam  improbavit  (3).  Nihilomi- 
nus omnes  historici  testantur,  Athenienses  sive  integritate  mo- 
netae et  vigilantia  in  falsarios  quos  morte  plectere  consueve- 
runt (i),  sive  monetarii  systematis  simplicitate,  coeteras  grae- 
cas  respublicas  aeque  ac  in  reliquis  longe  superasse.  Reapse 
Spartam  ita  moderatus  est  Lycurgus  ut  ferrea  tantum  eaque  gra- 
vi uteretur;  quod  constituisse  fertur  vel  ut  populum  a nummo- 
rum cupiditate  averteret , vel  ut  commercium  cum  alienigenis 
impediret.  Quam  falsa  autem  ipse  uteretur  oeconomia  nove- 
runt successores  in  regenda  republica,  praecipue  Lysander  qui 
auream  et  argenteam  monetam  invexit (5).  Sed  haec  ad  historiam 
et  eruditionem,  haud  quidem  ad  iuris  et  oeconomiae  publicae 
theoremata.  Hinc  satis  eadem  summis  labiis  delibasse. 


(1)  Boccardo  loco  cit.  § 1. 

(2)  Barthelemy  viaggio  di  Anacarsi 

Boeck  economia  politica  degli  Ateniesi  lib.  1.  cap.  4. 

(3)  Aristoph.  Ran.  731. 

(4)  Demosthenes  in  Timoc.  p.  765.  ad  fin. 

(5)  Plutarch  in  Lysandr.  17. 

9 Romani,  antequam  moneta  proprie  dicta,  pecunia  signa- 
ta , foret  invecta,  aere  rudi  utebantur  (1).  Primus,  qui  mone- 
tam ferierit,  videtur  fuisse  Numa  Pompilius  (2).  Quia  vero  ae- 
nea tantum  fuit  antiquior  Romanorum  moneta,  hoc  vocabulum 
aes  usurpatum  animadvertimus  quoties  de  re  pecuniaria  agitur. 
Hinc  illud  = aureos  nummos , aes  dicimus  = (3),  et  = aere  mula- 
re = pro  vendere  usurpatum.  Ex  eadem  origine  dicimus  aera- 
rium publicum , aes  alienum , annua  aera  (4)  aes  militare  , homo 
aeratus  (5);  illudque  Ciceronis  (6)  = Tribuni  non  tam  aerati , 
i de  st  bene  nummati  quam  ut  appellantur  aerarii , idest  aere  cor- 
rupti = ac  etiam  aeruscator  dicitur  qui  per  fas  et  nefas  pecu- 
niam lucrifacere  studet  (7). 

10  Ea  autem  antiquior  aenea  Romanorum  moneta  nuncupa- 
tur = As  = cuius  pondus  libram  aequabat  ideoque  dictus  as 
libralis  quique  dividebatur  in  semisses  , trientes , quadrantes  seu 
teruncios , sextantes  (8).  At  vero  prioris  belli  Punici  occasione, 
ut  impensis  respublica  par  esset,  asses  qui  duabus  constarent 
unciis  cudi  coeperunt  = constitutum  est  ut  asses  sextantario  pon- 
dere ferirentur . Ita  quinque  partes  factae  lucri  dissolutumque  aes 
alienum  = teste  Plinio  qui  prosequitur  (loc.  cit.)  = postea,  Hanni- 
bale urgente , asses  unciales  jacti  = qui  nempe  constarent  unica 
uncia  , modo  ad  semiunciam  cohibiti  lege  Papiriana  ideoque 
asses  scmiunciales. 

11  Moneta  autem  argentea  cudi  coepit,  si  credas  Plinio 
(loc.  cit.)  anno  ab.  u.  c.  485.;  at  illustriores  monetograplii  id 
tribuunt  sexto  Romae  regi  Servio  Tullio,  teste  Varrone  = num- 
mum argenteum  conflatum  primum  a Servio  Tullio  , is  quatuor 
scrupolis  maior  fuit  quam  nunc  est  = (9)  nec  non  Svetonio  qui 

(1)  Plin.  histor.  nat.  lib.  33-  n.  14. 

(2)  P.  Marchi  S.  I.  in  suo  opere:  Aes  grave.  Doctissimo  archcologo  omnes  fere 
eruditi  hac  in  re  hodie  assentiuntur. 

(3)  Ulp.  L.  139.  (T.  de  verb.  signif. 

(4)  Livius  Histor.  V.  4. 

(5)  Plautus  IV.  2.  9. 

(6)  Att.  I.  1G. 

(7)  Geli.  IX.  2. 

(S)  Plin.  hist.  loc.  cit. 

(9)  Carist.  Inslit.  graimn.  1.  p.  81. 


refert  Augustum  dirhilmisse  nummos  omnis  nolae  cliam  veteres 
regios  cl  peregrinus  (I).  Iinmo  Pomponius  Laetus  demonstra- 
vit opificium  monetarium  Hornae  extitisse  iamdiu  ante  an- 
num 485  (2). 

12  Quidquid  autem  sil  de  clironologicis  hujusmodi  quae- 
stionibus, ccrlum  esi  Romanos  cito  usos  fuisse  moneta  argentea, 
cuius  unitas  nuncupabatur  denarius.  Is  constabat  quadragesima  li- 
brae argenti  parte  et  aequipollebal,  ceu  vox  ipsa  sonat,  decem 
assibus:  dividebatur  autem  in  geminos  quinarios,  quinarius  in  to- 
tidem sexlertios.  Verum  ineunte  sacculo  A I.  ab  u.  c.  denarii 
pondus  ita  imminutum  est  ut  septuaginta  quinque  pro  qualibet 
libra  cuderentur,  brevi  ad  octoginta  quatuor  in  singulas  libras 
cohibitum;  aequipolluit  autem  iugiler  assibus  decem  usque  ad 
annum  665  quo  comparatus  est  scxdecim  scmiuncialibus.  Prae- 
tereo libellas  cl  sembellas  denarii  fractiones  de  quibus  in  Varrone 
de  lingua  latina  IV.  30.  cum  incerta  omnino  sit  earum  aestimatio. 

13  Se  rius  invecta  est  monela  aurea  nempe  an.  ab  u.  c.  546. 
Coss.  C.  Clodio  Varone  et  M.  Livio  Salinatore  ; eaque  dicta 
aureus.  Pondus  duobus  denariis  argenteis  , aestimatio  viginli- 
quinque  par  erat;  itaque  libra  auri  quadraginta  aureis  consta- 
bat : mox  sensim  imminutum  pondus  adeo  ut,  imperante  Au- 
gusto, quadraginlaquinque  aurei  in  singulas  libras  ferirentur  (3). 
Aureos  sequuli  sunt  solidi  pariter  ex  auro,  pondere  minores  , 
qui  primum  septuaginta  erant  in  singulas  auri  libras  , mox  sub 
Costanlino  octoginta  quatuor  ( 4 ) : denique  sub  Valentinia- 
no seniore  anno  u.  c.  36T.  aucta  seu  potius  restituta  aestima- 
tio solidi  , siquidem  statutum  septuaginta  duos  aequipollere  auri 
libi  •ac  (5).  Cujusmodi  aestimationis  auctarium  impositium  fuit 
seu  , ut  ajunl , exlrinsccum  potius  quam  verum  propriumque  , 
seu  intrinsecum, quippe  eadem  perstitere  solidorum  pondus,  modus 
et  figura.  Factum  vero  ideo  nonnulli  ferunt  quia  mercatoria  au- 


(1)  In  August.  c.  75. 

(2)  De  magistr.  Rom.  p.  138. 

(3)  Tacit.  histor.  1.  24. 

(4)  Cod.  Theodos.  Leg.  J.  de  ponderatoribus  et  auri  illatione. 

(5)  Leg.  3.  Cod  de  susceptor,  praepos.  et  arear. 

ri  aestimatio  aucta  fuisset.  Hacc  ad  rem  , de  qua  agendum  , 
monuisse  satis  existimo  quod  attinet  Romanorum  monetas.  Di- 
squisitionem de  proportione  inter  aurum  et  argentum  apud 
eosdem  et  de  antiquarum  cum  hodiernis  monetis  comparatione 
doctis  remittimus  (I). 

1 4 Cum  vero  eiusmodi  immutationes  in  aestimatione  nummo- 
rum, quae  apud  Romanos  obtinuerunt,  consideramus  atque  ani- 
madvertimus quam  rarae  levesque  eaedem  fuerint, inspecto  unde- 
cim saeculorum  aevo  , quo  labente  contigerunt , deducamus 
oportet  iisdem  maxime  probatam  fuisse  Aristotelis  doctrinam  qua 
vidimus  traditum,  eam  esse  propriam  monelae  indolem,  ut  si- 
gnum auctoritate  publica  illi  impositum  veram  domonstret  non 
(iclitiam  materiae  aestimationem.  Hinc  leves  immutationes  quae 
tam  longo  temporis  intervallo  in  pretio  aureae  et  argenteae  mo- 

(I)  Diu  mullumque  eruditi  adluborarunt  (et  laborant  adhuc)  ut  veterum  monetas 
eum  iis  quae  in  usu  sunt  comparent.  Et  quoniam  primum  huiusmodi  studiorum  funda- 
mentum in  eo  constituendum  esse  viderunt,  ut  res  aliqua  seligeretur  cuius  constans  et 
perpetua  aestimatio  per  varias  temporum  vices  censeri  posset;  alii  caraeterem  istum 
in  frumento,  alii  in  quotidiana  operaridrum  infimae  peritiae  mcrcedc;  alii  demum  in 
militum  stipendiis  deprehendi  posse  consuerunt.  Verum  facile  patet  quam  incerte  et, 
melius  dicam,  quam  infirme  rerum  huiusmodi  aestimationem  perpetuam  et  constantem 
fuisse  contendi  possit.  Hinc  Coquelin  (in  suo  opere  salia  valutazione  delle  nom- 
ine storiche  Gap.  1.)  novam  in  eamdem  investigationem  methodum  professus  , con- 
stituit studiose  inquirendum  fore  pretium  antiquitus  tribulum  rebus  iis  omni- 
bus quae  in  usu  quotidiano  magis  fuerint  et  quarum  minus  variabilis  aestimatio 
censeatur  : tunc  certo  constituendam  esse  propriam  et  rcalem  monetarum , quae 
iis  rebus  comparandis  requirebantur  , aestimationem.  Quae  duo  cum  compara- 
tionem praebere  possint  inter  varias  merces  ac  pretiosa  metalla ; facile  , ut  ipse 
ait,  et  per  gradus  comparationem  quoque  inter  antiquas  recenlesque  monetas  in- 
dicabunt. Quidquid  sit  de  investigationibus  eiusmodi  deque  plus  minusve  rectis  ita  pern- 
etis comparationis  tabulis , non  inopportunum  censemus  exempla  quaedam  hic  innue- 
re, quae  studii  illius  a doctissimo  Adam  suscepti  fructus  extilere  (Antichitd  Roma- 
ne Cap.  dei  pesi  c delle  monete).  Aureum  Romanorum  libellis  19.  75.  aequare  con- 
stituens, ait  ipse  Crassum,  cuius  divitias  nemo  praedicari  non  audiit,  praedia  possedis- 
se (piae  38,750,000.  libellas  hodie  aestimarentur.  Lentulus,  versutus  ille  divinator 
duplo  fere  maiores  divitias  sibi  comparaverat.  Amicorum  testamenta  quatuor  decies 
mitlies  Augusto  legaverant,  quod  auri  argenlique  pondus  plus  minus  775,000,000. 
lib.  aequaret.  Quid  ultra?  Ne  Apicium  commemorem  qui,  ut  ait  Seneca,  in  culi- 
nam consumpsit  sestertium  millies  , scilicet  19,000,000.  lib.  Tullius  ipse,  qui  tot 
tanlisque  laudibus  moderationem  suam  prosequitur  , fatetur  se  pro  mensa  quadam 
tantum  impendisse  quantum  19,375  lib.  hodie  responderet.  Et  haec  salis  sint  ad  spe- 
cimen quoddam  exhibendum  de  iis  studiis  quae  valutazione  delle  somme  storiche  nun- 
cupari solent. 


nelae  constitutae  stinl,  tribuendae  vel  auclae  atque  alternis  \ icibus 
deminutae'  quantitati  materiae  ejusque  pretio,  vel  nondum  sa- 
lis perspectae  proportioni  aurum  inter  et  argentum  , vel  muta- 
tae aliquando  istiusmodi  proportioni  , vel  necdum  bene  perspe- 
cto ntriusque  pretio.  Crebriora  autem  gravioraque  auctaria  in 
impositiiio  aenei  nummi  pretio  petenda  vel  c nimis  incom- 
modo eorum  volumine,  vel  e iamdiu  perspecta  tunc  temporis, 
quae  hodie  obtinet,  consideratione,  quod  scilicet  viliores  illi 
nummi  nonnisi  quam  fractionis  monelae  loco  habentur  et  minu- 
tiori commercio  inserviunt ; ex  quo  Iit  minimam  esse  oportere 
eorum  emissionem  habita  ratione  ad  argentum  (1).  Coelo- 
rum quamvis  priori  allcroque  bello  Punico  auctum  fuerit  impo- 
sitilium  monetae  pretium  ob  reipublicae  jacturas  (2),  attamen 
nil  magis  cordi  imperantium  romanorum  stetisse  quam  mone- 
lae integritatem,  colligimus  c novella  Valentiniani  IH. * (3). 

15  Auctoritas  igitur  et  historia  accedunt  argumentis  ex  ipsa 
rei  natura  depromptis  quibus  docemur  signum  monelae  aucto- 
ritate publica  dictum,  scilicet  aestimationem  imposililiam, aequare 
oportere  verum  materiae  pretium  nec  non  expensas  ad  mone- 
lam cudendam  necessarias,  \nlgo  = spese  di  zecca  =.  Id  igitur 
maxime  supremi  imperantis  cordi  sit  oportet,  ne  scilicet  de- 
monstratio aestimationis  nummo  dicta  excedat  substantiam  vel 
ea  inferior  sit.  Nam  si  primum  fiat , publica  fides  improbe  de- 
cipitur et  abit  in  deterius  commercium  cum  alienigenis,  qui 
non  aliter  quam  juxta  verum  atque,  ut  ajunt,  intrinsecum  pre- 
tium , imposilitio  minus  , accipient  nummos.  Sin  alterum  con- 
tingat, quod  scilicet  aestimatio  materiae  una  cum  sumplubus 
officinae  monetariae  superior  sit  signo  nummis  impresso  , jam 
brevi  evanescet  eiusmodi  moneta,  quippe  vel  aurifices  eam  au- 
cupabunt ut  fundant  proprioque  in  artificio  adhibeant,  ve!  per- 
veniet ad  alienigenas,  quin  unquam  redeat  eam  in  regionem  e 
qua  fuit  educta.  Sciunt  vero  universi  quam  impotes  sint  leges 
ad  praepediendam  auri  argentique  exportationem.  Necesse  est 

(1)  Clievalier  delta  moneta  sez.  XIV. 

(2)  Plinius  hist . nat.  XXXIII.  13. 

(3)  Cod.  Thedos.  De  pretio  solidi  Nov.  Valentin. 


igitur  ut  moneta  jugiter  sequatur  pretium  auri  et  argenti  , ut 
justa  servetur  inter  utrumque  metallum  proportio  , ut  id  tan- 
tum praestet  publica  auctoritas  in  nummis  signo  feriendis,  quod 
scilicet  testelur  de  vero  materiae  pretio  , adjectis  percussionis 
sumplubus.  Atque  illud  etiam  curandum  ut  quod  attinet  formam, 
divisionem,  aestimationem  nornenque  ipsum  moneta  par  sit  illi 
qua  utuntur  nationes  finitimae,  nam  hoc  pacto  accepto  ab  iisdem 
adamussim  habetur  tamquam  propria  moneta.  Secus  damnosum 
cum  iis  redibit  commercium  et  ad  minimum  jactura  liet  expen- 
sarum in  nummis  cudendis;  quippe  finitimi  populi,  quibuscum 
commercium  obtinet,  illam  accipient  qua  puram  putamve  mer- 
cem juxta  auri  argentique  pondus  et  aestimationem. 

16  Cuiusmodi  ne  dicam  oeconomiae  publicae  tantum,  sed 
et  iustiliae  regulis  nil  magis  probatum  llomanis  Pontificibus 
qui  nedum  proba  monela  iugiler  usi  fuerunt  (1)  sed  etiam 
perpetuo  vigilarunt  ne  abusus  monetam  adulterandi  , scilicet 
imponendi  eidem  pretium  fictilium  materiae  aestimatione  supe- 
rius in  societatem  irreperet.  Siquidem  huiusmodi  vitium  quod 
effugere  visi  sunt  antiquiores  populorum  moderatores  , si  exci- 

(1)  Romanorum  Pontificum  monetographiam  ab  octavi  saeculi  exordio  petendam  esse 
existimant  nonnulli;  extant  siquidem  aeneae  monetae  a S.  Gregorio  eius  nominis  secundo 
editae  anno  a n.ch.  726  et  extant  aliae  plurcs  ab  eius  successoribus  lusae  per  diuturnam 
annorum  seriem,  donec  seditiosa  Capitolii  factio  fccu  ait  Yignoli  in  opere:  antiquiores 
Rorn.  Pont,  denarii ) per  tria  saecula,  ab  anno  scilicet  975  ad  annum  1305,  cudendae 
quoque  monetae  auctoritatem  insolentissime  sibi  arrogavit.  Ilinc  pontificiae  monetae 
rursus  sese  prodeunt  ex  quo  Petri  sedes  Avinionem  translata  est  : ibique,  inter  cae- 
teros,  Ioannes  XXII  anno  1322  aureos  nummos,  / lorenos  scilicet,  et  ducata  de  camera 
cudi  iussit;  qui  nummi  diu  fuerunt  in  usu  etiam  post  Pontificum  sedem  Romae  re- 
stitutam. Iulius  II  anno  1504  monetarii  systematis  reformationem  imperavit;  et  cu- 
rante cardinali  S.  R.  E.  camerario  carolcnis,  ita  fortasse  ex  Carolo  Angioino  Romae 
quondam  et  ipso  senatore  nuncupatis,  iulios  substituit  quorum  decem  ducatum  au- 
reum aequare  iussit.  Paulo  III  imperante  iuliis  subrogati  sunt  pauli  et  monetae 
iuliorum  dimidium  referenti  nomen  grossi  adseriptum  : quae  nomina  ad  nostra  usque 
tempora  servata.  Ne  cuncta  commemorem  , dicam  Romanos  Pontifices  plura  semper 
sollicite  constituisse  pro  intrinseco  monelarum  pretio  servando  : ac  non  aliter  (piam 
aerumnosis  temporibus  aerosos  nummos  cudi  permisisse  qui  brevi  steterunt.  Prae 
caeteros  duo  .postremi  ad  haec  tempora  Pontifices  maxime  de  re  nummaria  meriti 
renuntiandi.  Siquidem  Gregorius  XVI  et  decimales  numeros  monetis  attribuit  , et 
monetae  cuilibet  aestimationem  suam  inscriptam  voluit  : Pius  IX  autem,  quem  Deus 
diutissime  sospitet,  metricum  systema  invexit,  quod  commercio  iuvaudo  potissimum 
profuit. 

pias  Dionysium  seniorem  Syracusanum,  quem  ferunt  vel  stam- 
nea  moneta  creditores  reipuhlicae  dimisisse,  seu  potius  de- 
cepisse , vel  nummis  , qui  drachma  constabant  , quadruplam 
aestimationem  imposuisse  , vel  capitis  poenam  minitatum  e ci- 
vilius argentum  universum  extorsisse  ut  mutata  forma  cuilibet 
drachmae  duplum  pretium  tribueret  (1);  nec  non  Ippiam  Athe- 
niensem, ante  liberam  rempublicam  , (pii  prius  argenteam  mo- 
nelam vilescere  curavit  ut  eam  sibi  modico  pretio  haberet  et 
inde,  novo  imposito  signo  gravique  aestimatione  adiccta,  rursus 
deduceret  in  vulgus  (2)  : vitium  , inquam  , huiusmodi  apud 
reges  regulosque  medii  aevi  passim  irrepsit  qui  adulterinos 
nummos  cudere  non  dubitarunt. 

17  Nec  defuerunt  eius  aevi  iurisconsulti  qui  , ut  iisdem  im- 
perantibus blandirentur  , suadere  nisi  sunt  huiusmodi  iure  eos- 
dem potiri  , quasi  monetae  substantia  constet  publico  signo 
potiusquam  vera  metalli  aestimatione , et  quasi  moneta  qua 
pretii  demonstratio  habeatur  quin  illi  acquipolleat,  ducto  per 
sophismata  argumento  ex  ipsa  Lcg.  1 j]\  de  conlrah.  empl.  quam 
superius  recitavi.  At  publica  conscientia  eos  imperantes  qua 
publicos  falsarios  traduxit  ; et  Aligherius  perpetuam  dedecoris 
notam  Philippo  Galliae  regi  cognomento  il  bello  irrogavit 
eo  quia  adulterinos  nummos  saepe  saepius  cudisset  (3).  Reapse 
Pontifex  Bonifacius  N 111.  anno  1296  per  litteras  aposloli- 
cas  a Ausculta  fili  » eum  admonuerat  ut  ab  huiusmodi  vitio 
resipisceret , caussatus  monet  trum  corruptionem  , scilicet  im- 
posititium  pretium  praeter  rei  veritatem,  sapere  iniuslitiam  con- 
tra subditos  et  alienigenas  (4).  Ante  ipsum  vero  Innocen- 
tius III.  perconctanti  Rtgi  Aragoniae  responderat  « ul  reprobata 
monela  quae  a legitlimo  pondere  fuerat  defraudata , alia  sub  nomine 
patris  lui  moneta  cudatur  quam  ad  legitimum  pondus  reducas  » 
et  illicitum  renunciaveral  iuramenlum  quod  rex  ille  se  praesti- 


ti) Arist.  Oeconom.  II.  2.  20.,Boeckli.  Eeonomia  politica  degli  Ateniesi  lib.4  Cap.  9. 

(2)  Arist.  loco  cit.  II.  2.  4.  Boeckh  loco  cit. 

(3)  Dante  Paradiso  Canto  XIX.  Vers.  118. 

(4)  Cantu  Storia  degi’  Italiani  Cap.  103-  ti 

(isse  aiebat  de  servanda  patris  monela  quae  fuerat  legitimo  pon- 
dere defraudala  (1)  ; atque,  nt  reliqua  praeteream,  Ioannes 
Papa  XXII'  anno  1321.  contra  huiusmodi  vitium  edidit  per- 
celebrem constitutionem  dictam  de  crimine  falsi  (2). 

18  luslitiae  autem  et  politicae  oeconomiae  regula  quae  an- 
tiq  uioribus  rei  publicae  moderatoribus  probe  fuerat  perspecta, 
quamque  Romani  Pontifices  iugiler  servarunt , hodierna  dic 
omnibus  probata,  adeo  ut  disquisitiones  huiusmodi  ad  histo- 
riam potius  pertineant  , quam  quae  in  actu  et  exercitatione 
consistant  (3).  Eo  quo  vivimus  aevo  singulis  rei  publicae  mo- 
deratoribus persuasum  , monetam  ad  instar  mercis  esse  haben- 
dam quae  aestimatione  aequipolleat  illi  quacum  permutatur  ; 
persuasum  insuper  nummorum  adulterationem  nedum  maximam 
redolere  iniustitiam , sed  etiam  exitiosam  redire  ei  regimini 
ex  quo  prodit  ; quippe  dum  per  eam  gravissima  infertur  ia- 
ctura  aerarii  creditoribus  , eodem  tempore  publica  res  numma- 
ria potius  collabescit  quam  constituatur;  aucta  enim  i mposi ti- 
tia monetae  aestimatione  praeter  verum  materiae  pretium  sin- 
gulae res  carius  veneunt  ac  fortuna  publica  in  idem,  imino  in 
deterius  , redit.  Ab  huiusmodi  persuasione  prodita  c cultioris 
scientiae  lumine  et  ab  experientia  rerum  humanarum  magistra 
facium  est  ut  officium  cudendi  nummos  apud  plerosquc  Euro- 
pae populos  committatur  privato  eius  operis  redemptori  qui  vi- 
gilantiae publicae  auctoritatis  subiciatur ; eadem  fere  ratione 
qua,  Pontificiis  quibus  regimur  legibus,  auri  et  argenti  coelali 
venditio  publico  signo  ad  metalli  sinceritatem  confirmandam 
suhiici  solet,  quod  etiam  fit  in  Gallico  imperio  aliisque  ditionibus. 

19  Quid  tamen  iuris , si  contingat  mutari  nummorum 
aestimationem  ex  eo  tempore  quo  orta  est  obligatio  et  antequam 
veniat  dies  solutionis  ? Si  quaestionem  huiusmodi  dirimendam 
committas  de  oeconomia  publica  disserentibus,  iam  facilis  res- 
ponsio. Cum  moneta  mercis  loco  habeatur,  indubitanter  tradunt 
diem  contractus  inspiciendum  esse , ut  lantundcm  solvatur 

(1)  Dccrctal.  Gregor.  I\.  lil».  2.  Til.  24  de  i n rei  lirando  Gap.  18. 

(2)  Exlravag.  Joannis  X\1I  Tit.  X Cap.  unie. 

(3)  Troplong  delta  vendita  in  nota  ad  ^ 163. 

quanta  ad  eam  diem  fuerat  vera  propriaque  monetae  aestima  - 
lio,  auri  scilicet  \el  argenti  pondus.  Pari  autem  facilitate  haud 
respondet  iurisconsultus.  Tantum  siquidem  intercedit  discrimen 
inter  imis  scripti  censuram  et  politicae  oeconomiae  praecepta, 
quantum  inter  ius  constitutum  ac  ius  constituendum.  Oecono- 
micae siquidem  scientiae  cultores  docent  quibusnam  regulis  res 
publica  recte  administretur  legesque  ferendas  proponunt  ; at 
quoniam  ius  cuique  e legibus  iam  scriptis  tribuendum  est,  pro- 
inde inquirendum  quidnam  im  a in  proposita  quaestione  consti- 
tuant. Porro  romanas  leges  de  eadem  lermc  siluisse  profitetur 
Cmacius  atque  huiusmodi  silentium  e\  eo  petit  = quod  consimi- 
lior hinc  erat  nummorum  aestimatio  = (I).  Putat  autem  ad  rem 
pertinere  legem  2.  Coei,  de  veteris  i lumismat.  potes/,  pro  argu- 
mento huiusce  dissertationis  propositam  (2),  quod  tamen  minus 
recte  dictum  existimant  alii  quorum  sententia  verior  videtur, 
ut  inferius  demonstrabo. 

20  Inde  certamen  inter  oeconomiae  publicae  scriptores  et 
iurisconsultos  vel  ipsos  de  sententia  probanda  eadem  in  quae- 
stione. Qui  enim  existimant  monetam  nil  aliud  praestare 
quam  demonstrationem  seu  signum  aestimationis  auctoritate  pu- 
blica metallis  ac!  cuilibet  alteri  materiae  impressum,  ac  con- 
stituunt ius  praefiniendi  potestatem  seu  pretium  monelae  esse 
quid  maiestaticum,  nullo  ducto  calculo  substantiae  ex  qua  ea- 
dem constat,  ii  nimirum  carpunt  verba  legis  1.  ff.  de.  contrali. 
empl.  superius  recitatae,  quibus  tradit  Paulus  = materia  forma 
publica  percussa  usum  dominiumque  non  tam  ex  substantia  prae- 
bet, quam  ex  quantitate  = atque  ex  eo  arguunt  iuxta  romanos 
iurisconsultos  pretium  monetae  imposititium  dumtaxat  censeri  at- 
que ex  arbitrio  supremi  imperantis  pendere.  Cuiusmodi  in- 
terpretationem ex  eo  etiam  confirmant  quod  Paulus  dixerit  per- 
petuam esse  monetae  aestimationem  ; aientes  huiusmodi  notam 
tribui  non  posse  aestimationi  ipsius  materiae  quae  varia  iugi- 
ler  est  pro  tempore,  loco  aliisque  rerum  adiunctis. 


(1)  Comm.  in  tit.  Digest.  de  Yerb.  Oblig.  ad  leg.  Quoties  59. 

(2)  Cuiac.  loc.  cit.  et  in  Comm.  ad  tres  poste,  lib.  Cod.Iustin.  lib.  X.  tit.  XI  leg.  2. 

21  Contra  autem  qui  monetae  potestatem  ex  materia  tan- 
tum hauriendam  esse  contendunt,  eamque  in  aestimatione  ae- 
quipollere  oportere  rei  permutandae  pretio,  toti  sunt  in  prio- 
ribus Pauli  verbis  = electa  materia  est  cuius  publica  ac  perpetua 
aestimatio  di /ficultatibus  permutationum  aequalitate  quantitatis  sub- 
veniret =.  Hinc  professi  nullum  esse  in  rerum  natura  immuta- 
bilem aestimationis  modum,  neque  huiusmodi  nota  praedita  es- 
se metalla  quibus  monela  constat,  docent  illud  = perpetua  ae- 
stimatio = accipiendum  esse  quasi  perpetua  comparatio  aesti- 
mationis cum  mercibus  permutandis  (1)  : nempe  vcluti  sapi- 
de tradit  Cuiacius  (2 ) = perpetuam  vocat  comparatione  coelerarum 
rerum  quae  permutantur  vel  uti  vini , olei , frumenti  et  coelerarum 
rerum.  Perpetua  igitur  aestimatio  est  non  simpliciter  sed  ad  alias 
res  relata  =.  Nec  secus,  aiunt,  res  intelligi  potest;  siquidem  pro- 
sequitur Paulus  huiusmodi  materiae  officium  fuisse  ut  = diffi- 
cultatibus permutationum  aequalitate  quantitatis  subveniret  =.  Ilinc 
eruitur  nonnisi  iugem  comparationem  et  proportionem  cum  re- 
bus permutandis  demonstrasse  iurisconsultum  per  verba  = per- 
petua aestimatio  =,  alioquin  aequalitas  quantitatis  (scilicet  pretii) 
cum  rebus,  quarum  certo  certius  mutabilis  aestimatio,  concipi 
nec  posset. 

22  Postquam  vero  istius  scholae  sectatores  ita  (cl  quidem  recte) 
interpretati  sunt  Pauli  fragmentum  quantum  perlinet  ad  propriam 
veramque  monetae  indolem,  progrediuntur  ad  ea  (piae  sequun- 
tur legis  verba  = eaque  materia  forma  publica  percussa  usum  do- 
mmnimque  non  tam  ex  substantia  praebet  quam  ex  quantitate  = : 
atque  ut  totum,  etiam  in  re  iuridica,  materiae  tribuant , nihil 
publico  signo  concedant  ad  vim,  potestatem,  officium  monetae 
definiendum,  contendunt  verba  non  tam  ex  substantia , quam  ex 
quantitate  ita  esse  intelligenda  quasi  iurisconsullus  distinxerit 


(1)  Montcsqiiicu  Spirito  delle  leggi  lib.  22.  Cap.  2. 

Genovesi  lezioni  di  economia  c.  3.  § 19. 

Rossi  Corso  di  economia  Lcz.  10. 

Chevalier  Tratt.  delta  moneta  Lez.  2.  Cap  1. 

Puynode  della  moneta  cap.  1.  n.  1. 

(2)  Comm’  ad  tit.  1.  de  contralicnd.  empt- lib.  18.  Digest.  ad  leg.  I 

inter  nummorum  corpora  seu  individuam  speciem  et  pecuniae 
quantitatem,  seu  materiae  aestimationem.  Scilicet  quia  nummo- 
rum usus  et  dominium  dupliciter  accipitur  ratione  habita  tum  ad 
eorum  corpora,  tum  ad  pretium  = sive  in  singulis  nummis  commu- 
nionem pro  indiviso  quis  intelligat  sive  in  pecunia  , non  corpora 
cogitet  sed  quantitatem  (Leg.  94  § 1 ff.de  solut.)  =;  ideo  putant 
verbum  quantitate  haud  esse  accipiendum  adversative  (ut  aiunt) 
ad  substantiam  sed  ad  corpus  nummorum;  quasi  dixerit  iuris- 
consultus  non  tam  praestandam  esse  certam  et  individuam  mo* 
netae  speciem,  sed  potius  eam  ipsius  quantitatem  ex  qua  par 
in  substantia  redeat  aestimatio.  Cuiusmodi  praestita  interpreta- 
tione, illud  arguunt  nullum  esse  officium  formae  publicae  nem- 
pe aestimationis  a,  supremo  imperante  nummis  dictae,  econtra 
vim  potestatemque  monetae  esse  ab  aestimatione  materiae  pe- 
tendam; ideoque,  mutato  etiam  imposilitio  nummorum  pretio 
post  initum  contractum,  eius  diem  esse  inspiciendum  pro  solu- 
tione ut  tantum  in  quantitate  restituatur  quantum  materiae  da- 
tum vel  promissum  est  (I ). 

23  Ut  libere  dicam  quod  sentio,  parum  tuta,  immo  teme- 
raria et  contorta,  videtur  utraque  opinio:  prior  in  anteceden- 
ti, altera  in  consequenti.  Utique  enim  reiicienda  interpreta- 
tio illorum  qui  putant  Paulum  dixisse  propriam  esse  mo- 
netae indolem  ut  e publico  signo  consistat,  nulla  ducta  ratione 
materiae;  nil  enim  magis  vero  aberrat  quam  quod  Paulus  po- 
suerit abnorme  illud  iuris  publici  theorema  traditum  a nonnul- 
lis medii  aevi  iurisconsultis  ut  assentarentur  supremis  imperan- 
tibus. Interpretationis  huiusce  falsitas  eruitur  ex  universo  legis 
tenore  quem  superius  expendi.  At  aeque  paradoxon  sapit  quod 
Paulus  ipse,  cum  res  esset  de  practica  iuris  quaestione,  nempe 
de  iure  cuique  tribuendo  ex  eo  quod  lege  fit,  haud  ex  eo  quod 
fieri  debeat,  nullam  tribuerit  publico  signo  seu  formae  vim  et 
potestatem  ad  moderandas  privatas  inter  cives  transactiones. 


(1)  Rossi,  Chevalier,  Puynode  loc.  sup.  cit.  - Valeriani  prefazione  ai  discorsi  di 
pubblica  economia  e di  giuspublico  Bononiae  1809:  potissimum  vero  Pompeus  Neri  ap- 
pend.  alie  osservazioni  sui  prezzo  legale  della  monela  § 78,  83,  87,  90,  91. 

Nonne  Aristoteles  vel  ipse,  quem  adeo  sapienter  definivisse  vi- 
dimus poprium  verumque  materiae  officium,  alibi  tradidit  =06 
id  numisma  graece  dicitur  quod  non  natura , sed  lege  valet  et  in 
nostra  potestate  est  ipsum  tum  mutare  tum  inutile  reddere  (1)  =? 
Quapropter  potius  existimo  iurisconsultum  utique  tradidisse  iu- 
ris  publici  theorema  cum  germanam  monetae  indolem  demon- 
stravit per  ea  verba  = electa  materia  est  cuius  publica  ac  perpe- 
tua aestimatio  difficultatibus  permutationum  aequalitate  quantitatis 
subveniret  = iuxta  concinnam  interpretationem  a Cuiacio  aliisque 
superius  citatis  traditam:  atque  ita  censeo  ipsum  perquam  lon- 
ge abfuisse  ut  auctoraret  arbitrium  imperantium  qui  nummis 
aestimationem  tribuerent  haud  aequipollentein  aequalitate  quan- 
titatis (scilicet  pretii)  rebus  permutandis.  Vix  autem  ac  huius- 
modi  materia  fuerit  = forma  publica  percussa  =,  nempe  vix  ac 
supremus  rei  publicae  moderator  demonstrationem  aestimatio- 
nis dixerit,  eam  esse  servandam  in  privatis  transactionibus  con- 
stituit iurisconsultus  per  sequiora  verba  = eaque  materia  forma 
publica  percussa  usum  dominiumque  non  tam  ex  substantia  prae- 
bet, quam  ex  quantitate  =,  quibus  legitimum  monelae  usum  de- 
monstrasse est  in  propatulo  iuxta  illud  Isidori  (2)  = In  numis- 
mate tria  requiruntur , metallum  figura  et  pondus  : si  ex  his  ali- 
quid defuerit  numisma  non  erit  =. 

24  Hinc  annuo  quod  si  mutetur  nummorum  aestimatio  , 
sive  id  contingat  ob  auctum  imminutumve  materiae  pretium, 
sive  ei  causam  tribuerit  arbitrium  imperantis  qui  imposita  de- 
monstratione nummos  plus  minusve  valere  constituerit,  annuo, 
repetam,  contractus  postea  ineundos  accomodari  mutato  num- 
morum pretio,  ut  scilicet  omnes  species  carius  aut  vilius  veneant 
iuxta  auctam  vel  minutam  monetae  aestimationem.  At  vero  quan- 
tum perlinet  ad  contractus  antea  initos,  de  quibus  solutionis  dies 
venerit  post  eiusmodi  imminutionem,  fieri  non  potest  quin  se- 
quamur aestimationem  legitimam  , scilicet  auctoritate  publica 
nummis  impositam  solutionis  tempore.  Nonne  enim  per  rempu- 


(1)  Etliic.  V.  j. 

(2)  De  origin.  XVI.  17. 

Micam  propriis  creditoribus  satisfit  iuxta  pretium  nummorum 
quod  oblinet  contractus  potiusquam  obligationis  tempore?  Non- 
ne debitores  pari  ratione  reipublicae  satisfaciunt  ? Qui  igi- 
tur fieri  potest  ut  inter  privatos  diversa  obtineat  regula,  ut  ipsi 
impari  lance  eos  nummos  quos  certa  aestimatione  imposita  a re 
publica  retulerunt, diverso  pretio  propriis  creditoribus  numerent? 

25  Id  autem  oblinet  si,  utut  mutata  nummorum  aestima- 
tione, eadem  tamen  perseveret  unitas  monetaria  , idem  num- 
marium systema  ; hoc  siquidem  in  casu  , sive  extrinseca  , ut 
aiunt,  et  imposililia  fuerit,  sive  intrinseca  aestimationis  immu- 
tatio, nempe  cum  supremus  imperans  libellae  vel  quinario  de- 
narii aestimationem  imposuerit,  vel  cos  denarios  qui  prius  qua- 
draginta in  singulas  libras  feriebantur  , postea  sexaginla  esse 
voluerit  ideoque  imminutum  pondus  fuerit  eorum  ac  pretium; 
sive  e converso,  servata  monetaria  unitate  , minus  valere,  ac 
pri  us  aestimabantur,  nummos  extantes  constituerit;  vel  sub  eo- 
dem aestimationis  signo  pretiosiorem  monelam  cudi  iusserit  ; 
singulis  hisce  in  casibus  lucrum  et  damnum  erit  debitoris,  qui 
tot  praestando  unitates  monetarias  iuxta  praesentem  legitimam 
aestimationem  quot  accepit  vel  promisit  , propriae  obligationi 
satisfaciet.  Quod  si  abrogetur  primaeva  monetaria  unitas  et  no- 
vum systema  nummarium  fuerit  invectum,  alia  res  erit;  quippe, 
cum  id  factum  fuerit , nonnisi  quam  per  tabulas  comparativas 
vulgo  = di  ragguaglio  = inlelligi  potest  quantum  praesentis  pe- 
cuniae aequipolleat  antiquae  ante  immutationem  acceptae  vel 
promissae;  cuiusmodi  tabulae  comparativae  ipsius  supremi  im- 
perantis placito  edi  solent,  quemadmodum  apud  nos  prodierunt 
in  novissima  systematis  monetarii  immutatione  (1). 

26  Redeat  igitur,  iure  quo  vivimus,  immutationem  in  num- 
morum pretio  damno  et  comodo  debitoris  cedere  , scilicet  in- 
spiciendam esse  aestimationem  quae  auctoritate  publica  inva- 
luerit tempore  solutionis,  nec  eam  retrotrahi  ad  diem  contractus. 
Iure,  inquam,  quo  vivimus:  praeter  enim  quod  huiusmodi  re- 
gula consequens  est  illius  Pauli  in  lecj.  1.  ff-de  conlrah.  empt. 


(1)  Editto  18  Giugno  1866  della  Segreteria  di  Stato  sui  nuovo  sisteina  monetario. 

= eaque  materia  forma  publica  percussa  usum  dominiumque  non 
tam  ex  substantia  praebet , quam  ex  quantitate  = cuius  sententiam 
superius  expendi:  idem  deinde  constituitur  ducto  argumento  ex 
aliis  Iustinianeae  collectionis  fragmentis.  Et  sane  haud  inspi- 
ciendum esse  tempus  contractus  sed  solutionis  ut  ratio  aestima- 
tionis monetae  habeatur,  colligitur  e leg.  1 02  ff.  de  solutionibus  in 
haec  verba  = Creditor  oblatam  a debitore  pecuniam  alia  die  ac- 
cepturus distulit:  mox  pecunia  qua  illa  Respublica  utebatur  quasi  ae- 
rosa iussu  praesidis  sublata  est  (eo  siquidem  tempore  nonnullae 
provinciae  moneta  utebantur  propria  quam  interdum  praesides 
improbabant)  ; item  pupillaris  pecunia  , ut  possit  idoneis  nomi- 
nibus credi  servata  , interempta  est.  Quaesitum  est  cuius  detri- 
mentum esset  ? Respondi  , secundum  ea  quae  proponerentur , nec 
creditoris  nec  tutoris  detrimentum  esse  =■ ; quod  non  aliam 
puto  ob  causam  responsum  quam  ex  ea  regula,  in  aestimatione 
pecuniae  inspiciendam  esse  diem  solutionis  non  contractus. 
Reapse  Pomponius  in  leg.  80  ff.  eod.  tit.  tradit  in  mutuo  retro 
solvendum  esse  = tantundem  pecuniae  «,  haud  quidem  tantun- 
dem  materiae  ; pecunia  autem  inlelligitur  = non  tam  ex  sub- 
stantia quam  ex  quantitate  = et  quantitatem  demonstrat  forma 
publica  nummis  impressa  iuxta  d.  leg.  1.  ff.  de  contrah.  empt. 

27  Quod  etiam  nonnulli  tradunt  probari  ex  altero  eiusdem 
Pomponii  fragmento  in  leg.  1.  § 1.  ff.  de  auro  cl  arg.  lcg.=  Cui 
certum  pondus  argenti  dare  haeres  iussus  sil,  ei  pecuniam  numera- 
tam dando  iure  liberatur,  si  in  ea  pecunia  eadem  aestimatio  fuerit: 
quod  ita  verum  est  si  non  certum  genus  argenti  legatum  sit  =:  nec 
non  c Modestino  in  leg.  9.  ff.  eod.  = Cum  certum  auri  vel  argenti 
pondus  legatum  sit,  si  non  species  designata  sil,  non  materia , sed 
pretium  praesentis  temporis  praestari  debet  =,  quo  loci  per  verba 
= certum  auri  vel  argenti  pondus  = demonstrari  legatum  quan- 
titatis seu  pecuniarium  iidem  statuunt  (1 ),  quamvis  dissentiant 
alii  aeque  pracslantissimi  (2).  Hinc  e distinctione  iis  in  legibus 

(1)  Brunemann  ad  dd.  leg.  -Peret.  in  Cod.  lib.  11  tit.  10  n.  12.  -Glossa  ad  d.  leg. 

(2)  Consulas  eruditam  ct  scitissimam  monographiam  cui  titulus  - Delia  moneta  e 
sue  funzioni  nei  pagamenti  § 3!)  relata  in  - Gravina  e Deluca  giornale  di  giuris- 
prudenza  teorica  c pratica  - Hornae  1860,  quem  dolet  intermissum  fuisse. 


instituta  inter  certum  auri  vel  argenti  pondus  ac  certum  genus 
argenti  et  e regula  posita,  quod  priori  in  themate  pecuniam  nu- 
meratam dando  iuxla  pretium  praesentis  temporis  debitor  libera- 
tur, rursus  consequitur , iuxla  legum  romanarum  sententiam, 
facta  mutatione  in  pretio  rei  nummariae,  solutionem  praestan- 
dam esse  servata  aestimatione  quae  invaluit  cum  illius  dies  ve- 
nerit, insuperhabita  consideratione  temporis  inili  contractus. 

28  Neque  bis  resistit  responsum  Pauli  in  leg.  99.  ff.  de  so- 
lutionibus per  ea  verba  = creditorem  (1)  non  esse  cogendum  in 
aliam  formam  nummos  accipere , si  ex  ea  re  damnum  aliquod  pas- 
surus sit=>.  Quisque  enim  facili  percipit  ingenio,  iurisconsullum 
de  ea  facti  specie  interrogatum  fuisse  qua  certa  nummorum  spe- 
cies fuerat  in  obligationem  deducta,  veluli,  iuxla  opinionem  su- 
perius traditam,  proponitur  in  leg.  1 . ff.  de  aur.  et  arg.  leg.  = si  non 
certum  genus  argenti  legatum  sil  = et  in  leg. 9.  eod.=  si  non  species  de- 
signata sil  =:  ex.  gr.  si  quis  stipulatus  fuerit  monetam  peregrinam 
quae  ad  instar  mercis  habetur  et  iuxta  propriam  veramque  mate- 
riae aestimationem  permutatur (2)  puta  libellas  gallicas, aureos  bri- 
lannicos,  nummos  russicos,vel  etiam  promissa  sit  moneta  indigena, 
demonstrataeiusspecieex.gr.  argenteorum  qui  quinque  libellis, 
vel  aureorum  qui  viginli  constent.  De  bis  quidem  dictum  Pauli 
responsum  ut  scilicet  nefas  sit  in  aliam  formam  nummos  reprae- 
sentare si  creditor  ex  ea  re  damnum  aliquod  passurus  sit.  Regu- 
la autem  in  genere  perstat  cum  pecunia  in  stipulationem  de- 
ducta fuerit  uti  quantitas  haud  qua  species. 

29  Huiusmodi  vero  regulam  sequuntur  omnes  melioris  no- 
lae interpretes.  Misso  enim  Heineccio  ad  pand.  lib.  12  iit.  l.§9 
qui  facta  in  pretio  nummorum  immutatione  inspiciendum  esse 
diem  contractus  falso  arguit  ex  leg.  3.  ff.  de  reb.  credit,  ob  in- 
dolem monelae  minus  eidem  perspectam,  nec  non  ex  ipsa  leg. 
2.  Cod.  de  veteris  numism.  potest,  de  qua  mox  agendum  quam- 

(1)  Manifestus  est  error  scripturae  Florentinae  qua  legitur  debitorem.  Seligenda 
praelectio  vulgata  eo  vel  quia  confirmatur  auctoritate  Basilicorum. 

(2)  Plin.  hist.  nat.  XXXIII.  3.  - Sveton.  in  Aug.  75.  Livius  VII.  2.  - Leg.  20. 
ff.  de  usufr. 

que  ycI  ad  regulam  non  pertinere,  vel  prorsus  contrarium  sta- 
tuere erit  in  comperto:  ac  misso  etiam  Vinnio  in  instil.  lib.  3 
tit.  15.  § 8,  quem  redarguit  Voetius  ad  pcinil.  lib.  22.  til.  1.  ob 
distinctionem  ab  ipso  institutam  inter  mutationem  in  vero  pro- 
prioque nummorum  pretio  ac  eam  quae  constat  extr inseca  ae- 
stimatione, adeo  ut  = si  bonitas  monelae  intrinseca  mutata  sit  tem- 
pus contractus ; si  extrinseca , idest  valor  imposititius , tempus  solu- 
tionis in  solutione  facienda  spectari  debet  ■=;  bis,  inquam  missis, 
omnes  melioris  nolae  interpretes  regulam  constituunt  , si  spe- 
cies monetae  in  stipulationem  deducta  non  fuerit  sed  quantitas 
seu  unitas  monelaria,  et  inde  contigerit  mutatio  in  aestimatione 
nummorum  sive  quoad  verum  et  intrinsecum,  sive  quoad  im- 
posititium  et  extrinsecurn  pretium  , in  calculum  ducendam 
esse  diem  solutionis,  et  imminutionem  vel  auctarium  aestima- 
tionis cedere  lucro  vel  damno  debitoris  (1).  Eamque  sententiam 
sequuntur  pragmatici  (2),  iuris  canonici  explanatores  (3),  nec 
non  S.  Romana  Rota  (4).  Quin  immo  apud  plerosque  nuperos 
Europae  codices  abiit  in  disertam  legis  censuram  (5). 

(1)  Voet.  ad  pand.  lib.  22  tit.  1 n.  24. 

Cuiac.  Coinin.  ad  lib.  XI  Cod.  leg.  2 de  veler,  numism.  potest. 

Id.  ad  tit.  IT.  de  verb.  obligat,  ad  leg.  59. 

Id.  in  lib.  27  Pauli  ad  Edictum  ad  leg.  2 § t de  reb.  cred. 

Donell.  Coinm.  in  Tit.  Dig.  de  reb.  credit,  ad  leg.  cum  quid  mutuum  n.  9. 

Bohemer.  cxercit.  ad  pand.  lib.  6 tit.  3 § 33. 

(2)  Scaccia  de  comm.  et  cambio  disc.  61  n.3.  - Casaregis  de  commercio  disc.61  n.  5.  - 
Andreol.  controv.  319  num.  13.  - Gobbio  de  monetis  quaest.  6 n.  1.  - Sabell.  summa 
§ Solutio  num.  26.  nec  non  recentiorcs  Pothier  dei  preslito  num.  37  , et  Troplong 
eod.  til.  num.  240. 

(3)  Reinffestuel  Ius  Can.  lib.  3 tit.  23  § 2 num.  35. 

Ferraris  Biblioth.  canonica  V.  Moneta  num.  21. 

(4)  Decis.  132  § 2 coram  Rusconi  - Perusina  supplementi  14  Aprilis  1809  coram 
Tassoni  § 6 - Romana  seu  Nepesina  Laesionis  6 Aprilis  1817  § 3 coram  Serlupi 
Romana  Laesionis  2 Decembris  1822  coram  Gamberini  § 6. 

(5)  Codex  Gallicus  Napoieonis  I.  art.  1895  - L’  obbligazione  risultante  da  un 
imprestito  in  denari  e sempre  della  medesima  somma  numerica  espressa  nel  con- 
tratto:  accadendo  aumento  o diminuzione  nelle  monete  prima  chc  scada  U termine  dei 
pagamenlo  il  debitore  deve  restituire  la  somma  numerica  prestata , c non  e obligato  a 
restiluire  questa  somma  che  nella  specie  in  corso  al  tempo  dei  pagamento  - ac  sub- 
dit distinguens  monetam  signo  constantem  ab  cius  materia  in  art.  1896  , 1897  - La 
regola  contenuta  nel  precedente  articolo  non  ha  luogo  se  il  prestito  fu  fatto  in  ver- 
gite metalliche ; se  furono  prestate  verghe  melallichc  o der  rate,  qualunque  sia  V au- 
mento o diminuzione  dei  loro  prezzo  il  debitore  deve  in  ogni  caso  restituire  la 

30  Probe  igitur  inlclligimus  iurisconsullos  melioris  nolae 
utut  in  antecedenti  cum  oeconomiae  publicae  docloribus  con- 
veniant quoad  propriam  rei  monetariac  naturam  ab  ipsis  tra- 
ditam, immo  ipsos  antecesserint  eadem  in  definienda,  attamen 
ob  iuris  necessitatem  ab  iisdem  dissentire  quoad  consequens 
practicum  in  quaestione  , an  , mutato  nummorum  pretio  post 
obligationem,  eadem  quantitas  in  stipulationem  deducta  seu  po- 
tius eadem  materiae  aestimatio  sil  praestanda.  Postremum  af- 
firmant oeconomistae  quia  nil  legitimi  pretii  in  moneta  subes- 
se  censent  et  nonnisi  quam  mercis  mediae  permutationibus  ido- 
neae notam  monetae  tribuunt.  Alterum  \ero  probant  iuriscon- 
sulli  quia  etsi  consentiant  eam  esse  oportere  nummorum  in- 
dolem ut  pretium  imposilitium  cum  vera  propriaque  aestima- 
tione materiae  conveniat,  attamen,  si  discrimen  intercedat,  le- 
gitimum pretium  necessitate  iuris  in  calculum  ducendum  esse 
constituunt. 

31  I t vero  in  eiusmodi  consequens  nonnulli  iurisperiti 
concedant,  auctoritatem  petunt  c leg.  2.  Cod.  de  veteris  numis- 
mat.  potest.  Nec  recte  quidem:  eam  enim  ad  regulam  iuris  su- 
perius traditam  non  pertinere  arbitror.  Lex  ista  lata  est  a Va- 
lentiniano seniore  qui  imperavit  ex  anno  a nativ.  Christi  364, 
usque  ad  annum  375,  quidquid  nonnulli  fatue  dixerint  adeam 
Constantino  magno  tribuendam.  Caret  autem  die  et  consule,  at 
editam  vel  anno  367  vel  paullo  posterius  colligitur  ex  iis  quae 
inferius  considerabimus.  Sint  itaque  prae  oculis  legis  verba. 
Ait  Imperator  = Pro  imminutione  quae  in  aestimatione  solidi  for- 
te tractatur , omnium  quoque  pretia  specierum  decrescere  opor- 
tet =.  Verborum  huiusmodi  si  cortici  adhaereas,  procul  dubio 
existimas  imminutionem  contigisse  quoad  aestimationem  im- 
posititiam  solidi;  id  enim  significare  videntur  voculae  = pro  im- 
minutione in  aestimatione  solidi  At  secus  se  rem  habere  do- 
cet historia,  nempe  haud  quidem  imminutum  sed  auctum  fuis- 


stessa  qualita,  e quantita  e nulla  piu  Idem  statuunt  Codex  Siculus  art.  1767  , 
1768,  1769,  Codex  Parmensis  art.  1617,  1618,  Codex  Sabaudus  art.  1916,  1917,1918, 
Codex  Italici  regni  anni  1806  iisdem  verbis  ac  Gallicus  , Codex  illius  novissimus 
art.  1821,  1822,  1823. 

se  eo  temporis  imposititium  solidi  pretium.  In  retexenda  siqui- 
dem historia  rei  nummariae  penes  Romanos,  vidimus  Constan- 
tini Magni  lempore  octuaginta  quatuor  solidos  pares  fuisse  uni 
auri  librae.  Id  colligitur  ex  ipsius  constitutione  lata  anno  a.  n. 
Ch.  325.  in  haec  verba  = Si  quis  solidos  appendere  voluerit  auri 
cocti , septem  solidos  quaternorum  scrupulorum  nostris  vultibus  figu- 
ratos appendat  pro  singulis  unciis , quatuor  decim  vero  pro  duabus , 
iuxla  hanc  formam  omnem  summam  debili  illaturus  eadem  ratio- 
ne servanda  etsi  materiam  quis  inferat  ut  solidos  dedisse  videa- 
tur (1).  = Facilis  autem  calculus  ex  quo,  supputatis  septem  in 
singulas  uncias  , redeunt  84.  pro  una  libra.  Atqui  sexto  idus 
Ianuarii  Lupicino  et  Iovino  coss.  (anno  367.)  Valentinianus  se- 
nior (qui  legem  de  qua  agitur  scripsit)  constituerat  = quoties- 
cumque certa  summa  solidorum  pro  tituli  qualitate  debetur  aut  au- 
ri massa  transmittitur  , in  septuaginta  duos  solidos  libra  feratur 
accepta  =■  (2).  Ergo  in  propatulo  est  auctum  fuisse  non  demi- 
nutum imposititium  solidi  pretium;  etenim  si  nummorum  pon- 
dere et  materia  haud  immutatis,  qui  solidus  primum  octogesi- 
ma pars  erat  librae  auri,  mox  iussum  accepto  haberi  qua  septua- 
gesimam secundam,  nemo  non  videt  aestimationem  imposilitiam 
solidi  excrevisse.  Hinc  Valentiniani  senioris  lex  (quae  vel  eo- 
dem tempore  vel  paullo  post  latam  de  immutatione  aestimatio- 
nis solidorum  constitutionem  edita  necessario  est)  ita  accipien- 
da, quasi  dixerit  = pro  imminutione  (librae)  quae  in  (aucta)  ae- 
stimatione solidi  forte  tractatur  = ; siquidem  imminuebatur  li- 
brae aestimatio  simul  ac,  quae  antea  par  fuerat  octuaginta  qua- 
tuor solidis  , mox  erat  = in  septuaginta  duos  solidos  accepto  fe- 
renda. 

32  Iamvero  si  aucta  fuerat  impositi! ia  solidi  aestimatio  , 
augescere  oportuisset  rerum  pretia  , haud  quidem  decrescere. 
Scitum  enim  omnibus  ac  superius  consideratum,  aucto  imposi- 
titio  nummorum  pretio  , cum  idem  perstet  pondus  eademque 
materia,  reliquarum  rerum  pretia  quoque  augeri;  hinc  ea  merx 

(1)  Cod.  Theodos.  dc  ponderatoribus  lib.  XII  tit.  4 lcg.  1. 

(2)  Leg.h  Cod.  de  susceptor.  -Vide  etiam  Cod.  Theodos.  de  suscept.  lib.  XIII  leg.  3. 

quae  prius  venierat  una  libra  cum  eadem  constaret  ocluaginta 
quatuor  solidis  , modo  (aucta  solidi  aestimatione,  ut  72  in  sin- 
gulas libras  numerentur)  venundabitur  pretio  unius  librae  et 
duodecim  solidorum.  Qui  igitur  licri  dixeris  quod  Imperator  , 
contra  ea  statuerit  = omnium  quoque  pretia  specicnim  decrescere 
oportet  =?  Obscura  sane  legis  sententia  quia,  inspecto  verborum 
cortice  , paradoxon  saperct  ; atque  ex  huiusmodi  obscuritate 
factum  esse  censeo  quod  in  eius  interpretatione  variaverint  iu- 
risperili. 

33  Omnium  absurdiorem  (ut  milii  videtur)  Ilolmani  ( 1)  in- 
terpretationem primum  referam.  Is  legem  , de  qua  agitur  , ita 
interpretatur  quasi  = una  cum  aureo  gradalim  omnes  reliquae 
monelae  pro  rata  cuiusque  portione  decrescant  =;  quasi  nimirum 
solidus  genus  nummorum,  inferiores  autem  monetae  habeantur 
eiusdem  generis  species.  Absurdiorem  existimo  ; siquidem 
nunquam  pecuniam  et  nummos  sub  nomine  specierum  iure  ci- 
vili usurpatas  vidimus.  Atqui  imperator  ait  = omnium  quoque 
pretia  specierum  decrescere  oportet  =:  in  propatulo  igitur  est  res 
omnes  singulas  , scilicet  merces  (piae  nomine  specierum  acci- 
piuntur ( leg.  30  de  legat.  1.  , leg.  19  ff.  de  auro , arg.  etc. 
leg.  54  de  verb.  obi.  alibique)  Imperatorem  demonstrasse.  Reii- 
ciendam  inde  existimo  Ilolmani  interpretationem.  Cuiacius  ita 
de  eadem  lege  loquitur.  Si  venierit  res  XX  aureis  et  ante  nume- 
rationem pretii  imminuta  fuerit  aureorum  aestimatio , imminuetur 
et  rei  venditae  pretium:  nam  XX  aureos  praestando  emptor  liberatur , 
etiamsi  non  tanti  sint  solutionis  tempore , quanti  contractus:  eadem 
est  contrariorum  potestas  ut  ait  Aristoteles:  igitur  si  ante  numera- 
tionem aucta  fuerit  aestimatio  solidorum , augebitur  et  pretium  rei 
venditae , quod  summe  notandum  censeo:  potest  esse  usui  in  mutuo  et 
in  locatione  et  in  taxatione  mancipiorum  legibus  definita  =;  idemque 
rursus  docet  in  Commenl.  ad  lit.  de  verb.  obligat,  ad  leg.  Quoties 
59  inquiens  = de  hac  quaestione  nullam  scio  legem  prceler  leg . 2 
Cod.  de  veleris  numismat.  potest,  quia  constantior  tunc  erat  num- 

(1)  Comm.  ad  tres  postremos  libi*.  Cod.  Iust.  ad  lib.  XI,  et  leg.  2 de  veleris 
numism.  potest. 

5 

morum  aestimatio  =;  eademque  ratione  legem  interpretatur  ad- 
iecta  exceptione  = nisi  in  credendo  (nummi)  aestimati  fuerint  =. 
Quamvis  autem  Cuiacius  sapientissime  tradiderit  iuris  regulam, 
quam  superius  propugnavi,  quod  scilicet,  servata  unitate  mone- 
taria  seu  nummario  systemate  et  facta  tantum  immutatione  in 
impositilio  nummorum  pretio  , debitor  liberetur  eadem  prae- 
stita, quam  promiserat , quantitate  pecuniae  iuxta  legitimam 
aestimationem  quae  obtinet  tempore  solutionis;  attamen  censeo 
regulam  liuiusmodi  minus  recte  depromptam  fuisse  ex  leg.  2. 
Cod.  de  veleris  numism.  potest. 

34  Et  primo  quidem  superius  vidimus  dictam  legem  haud 
contingere  imminutionem  solidi  , quippe  auctum  potius  fuerat 
impositilium  illius  pretium,  atque  illud  pro  imminutione  spectare 
libram,  cuius  aestimatio  revera  minuebatur,  cum  paucioribus  so- 
lidis, praestantibus  ampliori  extrinseco  pretio,  compleretur.  Hinc 
minus  recte  fingit  Cuiacius  quod  = ante  numerationem  imminuta 
fuerat  aureorum  aestimatio  = quodque  ideo  venditor  eamdem 
accipiens  nummorum  quantitatem  quae  sibi  promissa  fuerat , 
iacturam  faceret  in  rei  venditae  pretio,  quasi  = non  tanti  sint 
solutionis  tempore  quanti  contractus  =.  Potius  enim,  cum  eadem 
perstiterint  unitatis  monetariae  pondus  et  materia,  venditor  ex 
eadem  quantitate  vel  tanlundem  accipiebat  inspecto  proprio 
seu  intrinseco  materiae  pretio  vel  etiam  pluris  considerato  aucta- 
rio aestimationis  imposititiae.  Rursus  interpretatio  Cuiacii  resi- 
stit legis  ipsius  tenori.  Imperator  enim  statuit,  aucta  (non  im- 
minuta) aestimatione  solidi  = omnium  quoque  pretia  specierum 
decrescere  oportere  =.  Ex  bis  , ni  fallor  , consequitur  Cuiacium 
utique  veram  iuris  regulam  tradidisse,  at  minus  recte  eam  de- 
rivasse e leg.  2.  Cod.  de  vet.  numism.  potest. 

35  Cuiacio  autem  contradicit,  quod  pertinet  ad  argumentum 
legis,  Bartolus  (1)  qui  ita  eam  interpretatur  - Minuta  aestimatione 
florenorum  minuitur  aestimatio  rerum  quae  venduntur  ad  florenos. 
Quaero , quomodo  decrescente  aestimatione  auri , decrescat  aestima- 
tio rerum , cum  decrescat  et  accrescat  per  se  ut  in  leg.  pretia  re- 


ti) In  leg.  2.  Cod.  de  vet.  numism.  potest. 

rum  /j . ad  leg.  Falcid.  Respondeo  ut  colligitur  cx  summario : non 
enim  inlelligas  quod  res  dentur  pro  minori  pretio ; sed  dabuntur  tot 
aurei  quot  valent ; dicitur  autem  decrescere  eo  quod  aureus  minus 
valel=.  Hinc  palcl  Bartolum,  secus  ac  Cuiacius  tradidit, legis  dispo- 
sitionem retulisse  ad  venditiones  ineundas  post  factam  in  re 
nummaria  mutationem;  in  eumdem  vero  errorem  prolapsum  esse, 
quod  censuit  imminutum  fuisse  solidorum  pretium,  cum  auctum 
esse  testetur  historia,  comparata  constitutione  Constantini  ma- 
gni cum  sequiori  a Valentiniano  edita  quas  superius  recitavi. 
Propius  ad  rem  Brunnemannus  (1)  habet  in  comperto  rem  in  spe- 
cie legis  fuisse  de  exlrinsecae  aestimationis  nummorum  mutatione ; 
sed  in  eumdem,  ac  reliqui,  errorem  incidit  quod  putavit  rem 
fuisse  de  imminuta  aestimatione  imposititia  in  nummis,  veram 
autem  tradit  regulam  cum  ait  = deminuta  aestimatione  (extrin- 
scca)  deminuuntur  rerum  pretia  =,  sed  eam,  aeque  ac  alii,  per- 
peram elicit  e lege  2.  Cod.  ile  veter,  numism.  potest,  quae  agit 
de  aucta  aestimatione  solidi  imposititia,  non  de  imminuta.  In- 
terpretationes Accursii,  Dyni,  Balduini,  Fabri,  Covarruviae  et 
aliorum  qui  modo  unam,  modo  alteram  sequuntur  sententiam, 
quique  iugiter  eodem  falso  laborant  supposito  , accipiendae  a 
Jacobo  Golhofredo  (2). 

36  Quapropter,  reiecta  eorum  iurisperitorum  interpreta- 
tione, ut  veriorem  eliciamus  legis  sententiam  , inquirendum 
primo  in  illius  argumentum,  utrum  scilicet  positum  fuerit  in  di- 
cendo iure  de  contraclubus  ante  immutationem  in  re  num- 
maria initis  quorum  solutionis  dies  venisset  post  auctum  im- 
posititium  nummorum  pretium  , an  potius  constitutum  sit  in 
contraclubus  post  eam  immutationem  ineundis.  Primum  haud 
recte  argueres.  Et  sane  intelligi  prorsus  non  posset  cur  lex  in 
genere  dicta  de  consequentiis  seu  effectubus  immutationis  in  re 
monetaria  circa  contractus  iam  initos  cohibeatur  ad  speciem 
emptionis  venditionis  quam  demonstrat  illud  = omnium  quoque 
pretia  specierum  decrescere  oportet  =.  Nonne  ius  pariter  staluen- 


(1)  Comment.  in  eod.  ad  d.  leg. 

(2)  Comm.  in  Cod.  Theodos.  lib.  VII.  tit.  24  leg.  3- 

dum  fuisset  de  conlractubus  mutui,  de  locationibus,  de  praesta- 
tionibus perpetuis  vel  ad  vitam,  aliisve?  Statuendum  nimirum 
fuisset  cuius  temporis  aestimatio  praestanda  ratione  habita  ad 
solutionem.  Quae  cum  salis  sint  ut  admitti  nequeat  contractus  iam 
inilos  argumentum  legi  praebuisse,  accedit  huiusmodi  in  hypo- 
lliesi  regulam  constitutam  rei  veritate  aberrare;  nam  posito  quod 
eo  in  themate  auctum  fuerat  potius  quam  deminutum  imposi- 
titium  solidi  pretium,  atque  etiam  posita  regula  superius,  auctore 
Cuiacio,  tradita  quod  = si  venierit  res  XX  aureis , XX  aureos 
(post  factam  in  re  monetaria  immutationem)  praestando  emptor 
liberatur  =;  hisce,  inquam,  positis,  minime  oblinet  quod  statuit 
Imperator  = omnium  quoque  pretia  specierum  decrescere  oportet  =; 
cum  potius  vel  tantundcm  referat  venditor  , inspecto  intrin- 
seco materiae  pretio  , vel  etiam  aliquid  pluris , habita  ra- 
tione ad  aestimationem  impositiliam.  Quod  si  constituas  legis 
argumentum,  prout  eius  verba  demonstrare  videntur,  stetisse  in 
conlractubus  post  faciam  immutationem  in  re  monetaria  ineun- 
dis, alterum  scopulum  offendis  , incidis  nimirum  in  Scyllam 
studens  vitare  Charybdim.  Praeter  enim  quod  incredibile,  posita 
libertate  commercii  , imperatorem  scripsisse  legem  ut  oecono- 
miae publicae  regulam  ab  experientia  depromptam  traderet , 
animadvertendum  praeterea  nil  deterius  excogitari  posse  ea 
doctrina  quod,  aucta  nummi  aestimatione,  specierum  pretia  de- 
crescant, cum  potius  augeantur;  quae  siquidem  res  ante  immu- 
tationem comparabantur  una  auri  libra,  cum  constaret  octuagin- 
taquatuor  solidis,  eadem  cohibita  ad  septuaginta  duos,  opus  est 
comparari  solutis  duodecim  solidis  praeter  libram  ut  redeat 
pretium  octoginta  qualuor  solidorum  par  rerum  earumdem 
aestimationi:  ideoque  contra  regulam  a lege  positam  augentur 
rerum  pretia  potius  quam  decrescant. 

37  Hisce  positis,  ut  probatam  habeas  legis  sententiam,  prae- 
sidium ab  historia  rursus  quaeras  necesse  est.  Et  primo  qui- 
dem animadvertere  praestat  leges  trium  posteriorum  librorum 
Codicis  minime  vel  perraro  spectare  ius  privatum  , scilicet 
mutua  inter  subditos  officia,  iura  cl  obligationes : sed  re- 
gulas publicae  adminislrationis  seu  politici  regiminis  potissi- 

ilium  contingere»  Jamvero  quo  tempore  Valentinianus  senior 
imperabat,  nulla  erat  libertas  in  commercio  rerum  praeser- 
tim publicae  annonae.  Publica  aestimatio  ( hodie  wilgo  audit 
= tarifja  =)  quam  praetergredi  nefas,  emporia  praesertim  Ro- 
mae moderabatur.  Scimus  eam  in\ aluisse  usque  ab  imperio 
Diocletiani  (anno  a n.  Ch.  284-304,)  qui  nedum  rebus  pro- 
mercalibus, sed  et  operibus  muneribusque  certam  taxationem  di- 
xit. Edictum  ea  de  relatum  invenit  Stratonice  anglus  Guillelmus 
Slierard  anno  1709,  illudque  constat  quatuorcentum  triginta  tri- 
bus specierum  articulis , quibus  singulis  certum  tribuitur  pre- 
tium (l).  Cuiusmodi  legem  servatam  diu  fuisse  testes  sunt  imp. 
Arcadius  et  Honorius  qui  prohibent  ne  petantur  pretia  = ultra 
ea  quae  generali  lege  divi  patris  senioris  Valentiniani  constituta 
sunt  = (2).  Hisce  praemonitis,  memoria  recolas  Valentinianum 
dixisse  = omnium  quoque  pretia  specierum  decrescere  oportet =;  at- 
que animadverte  legem  hanc  2 Cod.  de  veteris  numism.  potest. 
dictam  esse  Juliano  qui  in  altera  leg.  2 Cod.  Theodos.  de  can. 
frum.  ab  eodem  Valentiniano  nuncupatur  annonae  Praefectus  , 
unde  error  illius  siglae  PP.  codicibus,  quibus  utimur,  impres- 
sae. Ac,  iisdem  positis,  in  comperto  erit  sententia  legis  de  qua 
agitur.  Verbum  nimirum  aestimatio , ratione  habita  ad  solidum, 
usurpatum  est  adversative , ut  aiunt  , vel  saltem  differenter  ad 
voculam  pretia  quae  spectat  species.  Primum  demonstrat  extrin- 
secam  nummi  potestatem  a lege  dictam;  altera  pretium  rerum 
promercale.  Hinc  ne  ex  aucta  imposititia  aestimatione  solidi  res 
annonariae  carius  venirent , servata  eadem  publica  taxatione 
quae  ante  immutationem  rei  nummariae  dicta  fuerat  , iussit 
Imperator  = omnium  quoque  pretia  specierum  decrescere  =.  Reapse 
nomine  specierum  annonarias  demonstrari  ex  aliis  iuris  civilis 
locis  constat  (3).  Quae  cum  ita  sint,  ultro  concedendum  in  in- 


(1)  Cantu  storia  degi’ italiani  cap.  40  prope  finem  et  nota  17. 
Hauboldt  Monumenta  legalia  ant.  rom.  in  appendice. 

(2)  Leg.  22  et  23  Cod.  Theod.  De  erogatione  militaris  annonae. 

(3)  Leg.  2 Cod.  de  commerciis. 

Leg.  26  § 1 Cod.  de  usuris. 

Tot.  tit.  Theodos.  de  annonis. 

terpretationem  dictae  legis,  quam  sequitur  Jacobus  Gothofre- 
dus  hoc  summarium  adiiciens  = pro  rata  seu  proportione  librae 
auri , numero  aureorum  imminutae , 06,  seu  propter  aestimationem 
nominatim  aureorum  auctam  , omnium  pariter  , per  consequens  , 
specierum  annonariarum  pretia  in  foro  imminui  aequum  esse  ( 1). 
Cuiusmodi  sententiam  eo  lubentius  sequor  quia  summo  quo- 
que Cuiacio  illuxisse  videtur  cum  dictam  legem  interpretatus 
dixit  loco  superius  citato  (2)  = potest  esse  usui  in  laxatione  rerum 
sive  mancipiorum  legibus  definita  =. 

38  An  consequens  huiusmodi  aequum  fuerit,  iudicandum 
remitto  publicae  oeconomiae  scriptoribus  qui  certo  certius  re- 
spondent iniquum  fuisse  quod,  dum  augebatur  imposititia  so- 
lidorum aestimatio  atque  ita  suapte  natura  augerentur  rerum 
pretia,  Imperator  iuberet  eadem  decrescere  oportere  ! At  non 
minus  verum  ita  legem  dictam  fuisse;  nedum  autem  dictam  sed 
etiam  exeeutioni  commissam  , quippe  dum  scimus  ex  Iuliano 
in  Misopogono  (3)  ante  Valentiniani  imperium  et  factam  eam 
immutationem  in  re  nummaria  frumentum  venundari  consue- 
visse ad  rationem  decem  modiorum  in  singulos  solidos,  accipi- 
mus eodem  tempore  e Suida  (4)  post  factam  imminutionem  li- 
brae et  auctam  solidi  aestimationem  = lege  sanxisse  Valentinia- 
num ut  modii  duodecim  frumenti  uno  solido  venderentur , nullo  rc- 
fraganle.  Unde  nautae  cuidam , quod  hoc  non  fecisset , dextera  ma- 
nus amputata  est  =.  Nec  coeteroquin  mirum  eos  Imperatores  qui 
sub  poena  prohibebant  ne  quis  = auratas  habeat  aut  in  tunicis 
aut  in  lineis  paragaudas  = vel  = nulli  licere  in  frenis  et  equestri- 
bus sellis  et  in  balteis  margaritas  et  smaragdos  et  hyacinthos 
aptare  = vel  alia  huiusmodi  (5),  eos,  inquam,  Imperatores  le- 
gem, de  qua  agimus  , annonariam  dixisse  , quae  utut  regulis 
publicae  oeconomiae  resisteret,  attamen  specie  utilitatis  publi- 
cae nitebatur.  Atque  illud  etiam  accedit  auctario  aestimationis 

(1)  Comm.  in  lib.  VII.  Cod.  Theodos.  Tit.  24  dc  oblatione  votorum  ad  leg.  '3. 

(2)  Ad  leg.  2 Cod.  de  veter,  numism.  potest. 

(3)  Lipsiae  1G96  pag.  369. 

(4)  ItVidaq  in  lexic.  v.  [j.asjaa. 

(!>)  Lib.  XI.  Cod.  tot.  tit.  VIII.  et  XI. 

solidi  causam  praebere  potuisse  auctum  promercale  auri  pre- 
tium, (juo  in  themate  nil  contra  insti  et  aequi  regulas  depre- 
henderes in  consequenti  imminutione  pretii  lege  constituti  quoad 
species  annonarias. 

39  Cocterum,  ut  eo  regrediar  unde  discessi,  e quaestione 
scilicet  iuridica  ad  oeconomicam  , animadvertam  post  restituta 
antiquioris  scientiae  rudimenta  faciumque  tristissimum  pericu- 
lum, procul  ulla  controversia  probatum  hodierna  die  esse,  nil 
iniuslius  et  in  bonum  publicum  deterius  eodemque  tempore  im- 
periorum prosperitati  noxius  posse  excogitari , quam  adultera- 
tionem nummorum  e publica  auctoritate  proditam  , cuius  ope 
germana  monetae  natura  eiusque  officium  prorsus  immutantur. 
Publici  siquidem  i uris  scientia  restituta  ad  primaeva  theore- 
mata docuit  monelae  officium  seu  usum  duplicem  esse,  ut  non 
solum  praestet  modum  definiendi  rerum  pretium  sed  et  iisdem 
in  aestimatione  aequipolleat , ut  scilicet  habeatur  quasi  merx 
media  quacum  reliquae  omnes  iuxta  illius  pondus,  numerum  et 
verum  pretium  valeant  permutari:  hinc  nullas  alias  esse  partes 
supremi  in  republica  imperantis  quam  quod  signo  nummis  im- 
posito ipse  demonstret  germanum  cuiusque  pretiumivigilare  inde 
ipsum  oportere  ut  imposititia  aestimatio  iugiter  par  sil  vero  illi 
auri  et  argenti  pretio  quod  communiter  obtinet.  Quamvis  enim 
eiusmodi  metalla  minus  quam  reliquae  merces  immutationi  ae- 
stimationis sint  obnoxia;  attamen  haud  immutabile  eorum  pre- 
tium, cum  huiusmodi  virtus  nulli  prorsus  rei  per  naturam  con- 
cessa: impossibile  siquidem  est  quod  perpetuo  pares  sint  metal- 
lorum petitio  et  oblatio  , pares  insuper  copia  et  productionis 
expensae,  quibus  in  extremis  tota  consistit  pretii  definitio  (1). 
Quis  dixerit  aequalem  fuisse  ante  et  post  delectam  Americani 
auri  aestimationem  ? Idem  dicas  de  argento  post  aperias  Polo- 
sii  fodinas.  Nec  obiicias  haud  oportere  augeri  vel  minui  num- 
mi aestimationem,  aucta  vel  minuta  auri  et  argenti  quantitate 
ac  pretio,  quia  in  foro  mercatorio  res  omnes  sese  librare 


(i)  Boccardo  opere  citato  sub  verbo  i Moneta  § 3 n.  3. 
Chevalier  opere  citato  sez.  5. 

animadvertimus, cum  carius  veneant  merces  si  vilescat  metallorum 
aestimatio,  vilius  si  augeatur.  Id  enim  pertinet  ad  transactiones 
post  immutationem  ineundas;  quod  vero  pertinet  ad  contractus 
iam  initos,  ad  redditus  perpetuos,  ad  fisci  creditores,  nemo  non 
intelligit,  iuxla  regulam  iuris  superius  traditam  , quanto  affi- 
ciantur damno  vel  quam  indebitum  lucrum  cum  aliena  iactura 
faciant,  si  eadem  servetur  in  nummis  imposititia  aestimatio  post 
factam  in  metallorum  intrinseco  pretio  immutationem. 

40  Insuper  vigilare  supremum  imperantem  oportet  ut  di- 
ligens inter  nummum  aureum  et  argenteum  servetur  proportio; 
nam  si  imposititia  aestimatio  unius  utilior  sil  ratione  ha- 
bita ad  alterum,  iam  debitores  unica  metalli  specie  , ex  qua 
maior  redit  utilitas  , creditoribus  satisfacient , ea  una  erit  in 
usu  interioris  commercii,  altera  autem  vel  ociosa  manebit  vel 
ad  alienigenas  migrabit  vel  etiam  fusa  e re  nummaria  subduce- 
tur. Quapropter  ob  huiusmodi  proportionis  difficultatem  non- 
nulli rei  oeconomicae  doctores  scripserunt  utilius  esse  ut  uni- 
cum servetur  metalli  genus  qua  monetae  typus  , alii  aurum  , 
alii  argentum  proponentes;  et  britannicum  regimen  ipsorum 
llicoricae  obsecundavit,  quippe  apud  ipsum  aurea  tantum  mo- 
nela, quae  dicitur  lira  slerlina , legitima  habetur,  ea  tantum  in- 
vitis offerri  potest,  ac  argenteos  nummos  ( scellini ) offerri  fas  est 
dumtaxat  qua  solutionis  complementum,  ut  repraesentent  aurei 
nummi  fractiones.  Nihilominus  plerique  e scriptoribus  unius 
alteriusque  typi,  aurei  scilicet  et  argentei  necessitatem  confir- 
mant argumentis  quae  experientia  tot  sacculorum  nituntur;  si- 
quidem ab  invecta  monela  ulrumque  typum  servatum  fuisse 
docet  historia  (1). 

41  Eadcmque  experientia  rerum  humanarum  magistra  do- 
cet quam  gravia  in  rempublicam  redierint  mala  ex  illa  pseu- 
do-doclrina,  quae  invaluit  medio  aevo  quaque  traditum  et  mo- 
netam nil  aliud  esse  quam  signum,  ut  aiunt,  conventionis,  ab 
auctoritate  publica  dictum  repraesentando  rerum  pretio,  et  ius 
dicendi  aestimationem  materiae  esse  quid  maiestatieum  , haud 


(1)  Consul,  quoad  hanc  quaestionem  Chcvalier  opere  citato  seet.  4 cap.  2 el  3. 


positum  in  rei  veritate  sed  in  supremi  imperantis  arbitrio  iuxta 
aerarii  aliasve  publicas  necessitates.  Ut  reliqua  praeteream 
exempla,  Ruteniae  imperium  triste  eius  doctrinae  periculum  fecit 
anno  1G55  cum  Czar  Alexius  argenteis  suffecit  aeneos  nummos 
pariformes  quos  aeque  ac  illos  valere  constituit.  Brevi  adeo 
viluerunt  ut  non  minus  quindecim  loco  unius  argentei  nummi 
accepto  haberentur  in  foro  mercatorio  ! Quia  vero  fiscus  ani- 
mis obfirmabatur  eo  in  imposititio  pretio  , teterrima  exarsit 
Moscuae  seditio,  quam  ad  compescendam  oportuit  aeneos  illos 
nummos  abrogare  (1).  Ex  adulteratione  autem  in  aestimatione 
metallorum  et  e doctrina  quod  nummus  nonnisi  habeatur  quam 
veluti  signum  aestimationis,  facilis  digressus  ad  monetam  ficti- 
tiam,  scilicet  papyraceam,  cuiusmodi  pestis  elapso  saeculo  fer- 
ine omnes  Europae  populos  afflixit  atque  etiam  in  praesens 
nonnullos  contristat.  Ita  scilicet  arguerunt:  cum  moneta  consi- 
stat signo  publica  auctoritate  eidem  impresso,  idem  est  eam  e 
deteriori  metallo  feriri  ac  schedam,  quae  certum  designet  pre- 
tium, a supremo  imperante  scribi:  immo  melius,  quippe  aesti- 
matio metallorum  varia  est  ac  in  dies  immutari  potest;  contra 
papyracea  moneta  certum  et  immutabile  pretium  demonstrat. 
Insuper  cum  populi  prosperitas  tota  pendeat  e quantitate  pe- 
cuniae, nil  magis  idoneum  ad  cum  maiori  copia  instruendum 
quam  schedae  nummariae,  tum  quia  multiplicari  possunt  nullo 
vel  minimo  dispendio,  tum  quia  nullus  exportationis  ad  alieni- 
genas timor;  accedit  facillimas  sese  praebere  quae  numerentur 
et  transferantur.  En  papyraceae  monetae  dotes  seu  praerogati- 
vae quae  in  caussa  sunt  ut  eadem  aureos  argenleosque  nummos 
utilitate  antecellat!  Porro  adeo  impudens  ratiocinii  abusus  fer- 
ine incredibilis  videtur. 

42  Auctor  huiusmodi  doctrinae  primus  fuit  circulator  insi- 
gnis Iounnes  Lcnc  natione  Scotus,  religione  eterodoxus.  Is  im- 
memor  sese  olim  dixisse.  = Io  non  saprei  comprendere  qued  pciese 
volesse  ricevere  come  un  valore  quello  che  non  fosse  stimato  erjuale 

(i)  Storch  corso  d’economia  politica  nota  13  al  lib.  5 cap.  13. 

Ghevalier  op.  cit.  sez.  1 cap.  3 in  fine. 


6 


— 34  — 

alia  cosa  per  la  quale  lo  si  darehbe , e come  questo  valore  immagi- 
nario  potesse  essere  stato  mantenulo  (1)  = per  brevissimas  muta- 
tiones , quod  proprium  cavillationis  est , abiit  in  eas  conclu- 
siones de  quibus  superius  meminimus.  Doclrinam  huiusmodi 
propinare  studuit  concilio  senatus  Scotiae  anno  1695.  (2)  Re- 
ieclus  a prudentissimis  illis  viris  in  Galliam  se  contulit  ineunte 
saeculo  XVIII  , quo  tempore  aerarium  gravissimo  aere  alie- 
no premebatur,  quin  satisfacere  posset  obligationum  schedis 
( biglielti  dello  stato)  quarum  solutionem  pluries  fuerat  pollicitum. 
Pronas  sibi  habuit  aures  eorum  qui  summam  rerum  tenebant; 
ac  populus  gallicus  nimia  credulitate  fidem  circulatori  et  regiae 
nummulariae  mensae  ipsius  consiliis  institutae  accommodavit.  Bre- 
vi nummariae  schedae  ad  fabulosam  fere  dicam  quantitatem  Gal- 
liam inundarunt ; at  brevi  etiam  adeo  viluerunt,  ut  aerarii  de- 
coctio, ac  privatarum  fortunarum  subversio  secuta  fuerit.  Ioan- 
nes  Law  aufugit.  Galliae  superfuit  iaetura  (3). 

43  Eadem  rei  publicae  detrimenta  plus  minus  redierunt 
quoties  et  ubicumque  fictilia  huiusmodi  monela  invaluit , sive 
edita  fuerit  sub  specie  schedae  hypothecariae  (boni  ipotecarii) 
sive  nomine  futurae  adsignalionis  bonorum  demanialium  (asse- 
gnali)  sive  alia  qualibet  forma.  Vix  enim  ac  obligatorius  iisdem 
schedis  appingitur  usus,  simul  ac  caedem  auro  argentoque  suf- 
ficiuntur, fieri  non  potest  quin  vilescant.  Praeter  enim  quod 
cautiones  vel  hypothecariae  vel  adsignalioncs  bonorum  fallaces 
omnino  sunt,  ad  pulverem  oculis  offundendam  dumtaxat  pro- 
positae, difficillima  enim, ne  dicam  impossibilem,  cxequutio,  acce- 
dit nullam  obligationem  (quae  certam  diem  solutioni  dictam  non 
praeseferat)  praesenti  pecuniae,  quae  auro  et  argento  constet,  ac- 
quiparari  et  acquipollerc  posse.  Aliud  cocleroquin  est  aurum 
argentumque  quocum  res  omnes  permutari  actu  valent  in  penu 
esse,  aliud  vero  maximeque  diversum  apocham  in  scrinio  ser- 


(1)  Chevalier  della  moneta  scz.  1.  Gap.  1.  prope  med. 

(2)  Moncy  and  Trade  considered,  witli  a proposal  for  supplying  Ilie  nation  witli 
money.  Edimburgo  1705. 

(3)  Ferrara  introduzione  ai  trattati  sulla  moneta  e suoi  surrogati.  bibi,  dcll’  cco- 
nomista  II.  serie  Vol.  VI. 

vari  quae  agri  frustulum  aliquando  adsignandum  polliceatur. 
Talia  proponenti  respondebat  Iacobus  Labite  = Jo  posso  mellere 
uno  sciulo  nellci  mia  borsa , non  posso  mica  portare  la  vostra  terra 
solto  l'ascella  (l)=. 

ii  Quapropter  edita  papyracea  moneta,  seu  schedis  num- 
mariis obligatorio  usu  concesso,  intercipitur  rerum  permutatio, 
commercio  et  productione  necessario  corruente,  cum  monela 
vices  amplius  non  gerat  mercis  mediae  propria  aestimatione 
aequipollentis.  Quid  amplius  ? Non  modo  vilescit  illa  bctilii 
nummi  species,  sed  universae  rei  nummariae  aestimatio  ob  au- 
ctum nimis  eius  cumulum  simulae  ad  veterem  nova  edita  mo- 
nela adiiciatur.  De  nummis  enim  redit  quod  de  quibuscumque 
mercibus  fieri  animadvertimus.  Aucta  scilicet  earum  copia,  au- 
getur oblatio,  minuitur  petitio  et  in  necessarium  consequens 
vilescit  aestimatio.  Insuper  sequitur  nummorum  auri  et  argenti 
exclusiva  asportatio  ad  alienigenas  quibuscum  commercium  fieri 
non  potest  per  schedas  nummarias,  obligatorius  siquidem  earum 
usus  nonnisi  quam  infra  territorii  fines  obtinet.  Ex  hoc  neces- 
sitas comparandi  aureos  argenleosque  nummos:  quia  vero  com- 
parantur datis  schedis  nummariis,  inde  eorum  aestimatio  ma- 
gis magisque  decrescil,  quippe  nemo  pari  imposititia  aestima- 
tione permutabit  aurum  et  argentum  cum  frustulis  papyri. 
Vilescente  autem  papyracea  monela,  res  carius  veneunt;  inde 
annonae  caritas  et  pauperum  oppressio.  Utique  huiusmodi  per- 
turbatio socialis  ordinis  fieri  non  videtur  vix  edita  papyracea 
moneta  ; innuo  dixeris  initio  industriae  favere  eo  adamussim 
quia  res  carius  veneunt.  Crebriores  fiunt  permutationes  quia 
unusquisque  nititur  nummarias  schedas  cum  mercibus  permu- 
tare potius  quam  servet.  Brevi  autem  vices  mutantur.  Vile- 
scente in  dies  moneta,  collabescit  publica  fides.  De  pretio  em- 
ptoribus fides  non  habetur  quia  e dilatione  urget  timor  gravioris 
in  eo  iacturae,  cessat  anticipatio  quae  tantopere  productioni 
favet  ne  detrimentum  e restitutione  creditor  patiatur  ; cessat 
circulatio,  gyrus  mercatorius,  uno  verbo  commercium  : sistit 


(1)  Clievalier  oper.  cit.  Sect.  10.  Cap.  1. 

enim  ille  potentissimus  commercii  molor  il  credito  ; inde  im- 
minet decoctio  et  dissolutio  = la  bancarotta  - (1). 

45  En  damna  quae  consequuntur  e papyracea  moneta  et 
ex.  ea  doctrina,  duplici  falso  antecedenti  elicita,  quod  nempe 
monetae  substantia  constet  signo  auctoritate  publica  cuilibet  ma- 
teriei impresso,  quodque  reipublicae  intersit  uberiori  , quam 
lieri  potest,  pecuniae  copia  redundare,  quasi  in  eo  positae  sint 
nationis  divitiae  eiusque  prosperitas.  At  falsitate  prioris  demon- 
strata, nonnulla  modo  de  posteriori.  Nil  siquidem  deterius  opi- 
nione, eo  ditiorem  esse  populum  quo  maiori  copia  monetae 
praestet ; cuiusmodi  ex  errore  prodierunt  nedum  ea  funesta 
institutio  propyraceae  monetae,  sed  etiam  deridiculae  leges  qui- 
bus apud  nonnullos  prohibita  argenteorum  aureorumque  num- 
morum exportatio  et  invectum  illud  mercatorium  systema  («'- 
sterna  mercantile)  seu  commercii  aequipondium  ( bilancia  dei  com- 
mercio) quo  consultum  ut  merces  alicuius  populi  perveniant  ad 
alienigenas  quin  emantur  ab  iisdem,  atque  ita  sub  fuco  plenio- 
rem nummorum  copiam  habendi,  rebus  sibi  utilibus  alibi  com- 
parandis populus  privetur.  (2)  Iluiusmodi  error  cuicumque  erit 
in  comperto  cum  alta  teneat  mente  et  monetam  nil  aliud  prae- 
stare praeter  mercem  mediam,  qua  interposita,  facilius  reliquae 
permutentur,  et  aestimationem  monetae  gradatim  vilescere  quo 
magis  infra  territorii  limites  redundet. 

46  Ex  eo  quod  moneta  praebeat  dumtaxat  modum,  ratio- 
nem, uno  verbo,  instrumentum  ad  perficiendas  permutationes 
rerum  quae  sint  ad  agendam  vitam  necessariae  vel  utiles,  con- 
sequitur nullum  esse  eius  officium,  nullam  utilitatem  ideoque 
nullum  pretium  si  desideretur  quod  permutari  valeat.  Fabula  do- 
cet miserrimum  fuisse  et  fame  necatum  periisse  Midam  eo  quod 
a numinibus  impetraverat  aurum  fieri  quidquid  tetigisset ; ac 
merito  eadem  fabula  asininas  aures  eidem  appingit.  Utilitas  si- 
quidem monetae  constat  una  permutationum  facilitate.  Ex  al- 
tera autem  animadversione  quod  monetae  pretium,  aeque  ac 

(1)  Boccardo  op.  cit. 'sub  verbo  - Carta-moneta 

(' i ) Chevalier  op.  cit.  Sect.  10.  Cap.  1.  in  prine. 


in  reliquis  mercibus  fieri  solet,  pro  cius  copiae  ratione  decre- 
scat consequitur  easdem  esse  populi  divitias  tum  si  pluribus 
cum  si  paucioribus  praestet  nummis,  dummodo  tantus  sit  eorum 
numerus  quantus  satis  est  ad  officium  mercis  mediae,  scilicet  in- 
strumenti permutationibus  magis  idonei,  praestandum.  Res  si- 
quidem carius  veneunt  si  moneta  redundet,  vilius  si  rarefiat  : 
atque  inde  posita  eadem  rerum  permutandarum  quantitate, 
iisdemque  populi  necessitatibus,  si  boc  anno  duplo  aucta  lue- 
rit monetae  copia,  duplo  etiam  venditabuntur  merces  quam 
anno  superiori  cum  minor  erat  pecuniae  quantitas;  redundan- 
tia siquidem  oblationem  auget  petitione  minuta.  Quapropter 
res  eodem  redit,  divitiae  scilicet  populi  caedem  perseverant  utut 
aucta  moneta  quia  imminutum  est  illius  pretium.  Toties,  repe- 
tam, ea  utilis  est  quoties  rerum  permutationi  inservit,  cum 
proprie  merx  ad  vitam  agendam  necessaria  vel  utilis  haud  sit, 
sed  potius  instrumentum  praestet  ad  res  necessarias  comparan- 
das. Quid  inibi  proderit  rhombus  si  lana  desideretur  quam  tor- 
queam ? Quid  proderit  me  duobus  poliri  instrumentis  ad  fusos 
torquendos,  si  linus,  qui  mihi  est,  vix  uni  sufficiat?  Idem  erit 
pretium  unius  ac  duorum.  Reficienda  igitur  opinio  adeo  fune- 
sta quae  tot  tristes  genuit  effectus. 

47  Is  potius  dives  est  populus  qui  magis  studet  rebus  ne- 
cessariis et  utilibus  ad  vitam  agemlam  procreandis  sive  id  fiat 
re  agraria,  sive  industria  proprie  nuncupata,  sive  commercio.  Is 
uno  verbo  dives  e quo  redeunt  plura  et  utiliora  opera  (oeco- 
nomicae rei  scriptores  nuncupant  servigi  produllivi)  erga  homi- 
nes sive  eiusdem  gentis  sive  alienigenas  quae  inde  crebrioribus 
utilioribusque  permutationibus  causam  praebeant  (1).  Divitiae 
et  prosperitas  constant  procreatione;  id  omnes  intelligunt.  Mo- 
neta itaque  inter  res  procreatas  recensetur,  at  si  redundet,  si 
nimirum  excedat  quantitatem  permutationibus  gerendis  neces- 
sariam, inutilior  est  quam  reliquae  merces  ea  in  parte  quae  supe- 
rant hominum  indigentiam.  Hoc  insuper  docet  experientia  et 
veritas  propositionis  illustrior  fit  exemplis  ab  historia  sive  an- 
tiqua sive  coaeva  depromptis. 

(t)  Chevalier  op.  cit.  Sect.  10.  Cap.  1. 

48  Nemo  ignorat  ab  Imperatoris  Caesaris  Augusti  tem- 
pore usque  ad  saeculum  XV  maxime  rarefactum  fuisse  aureum 
argenteumque  metallum.  Quae  eorumdem  copia  a Romanis 
congesta  fuerat,  quo  tempore  ad  apogaeum  potentiae  pervene- 
rant, nec  tota  sarcta  servabatur:  partim  deperdita,  partim  in 
terrae  visceribus  condita,  partim  consumpta  fuerat,  pars  autem 
altera  ad  Orientem  migraverat  ut  permutaretur  cum  mercibus 
comparatis  ab  Indis  et  Sinensibus  ; exaruerant  autem  vel  steri- 
luerant  auri  argentique  in  Europa  fodinae.  Quid  tamen?  Divi- 
tiae et  prosperitas  publica  eaedem  perstiterunt,  quandoque  maxi- 
me floruere,  praesertim  splendido  Antoninorum  aevo  (1),  et  mo- 
neta aurea  argenteaque  (adhuc  enim  non  prodierat  exitiosum  pa- 
pyraceae monetae  inventum)  proprium  praestitit  officium  in  per- 
mutatione rerum  aeque  ac  post  saeculum  XV  quo  Americae 
fodinae  et  perfectiores  metallurgicae  industriae  auro  et  argento 
peruviano,  mexicano  et  cilensi  Europam  inundarunt,  maxime 
enim  viluit  pretium  et  tantum  crebrior  monela  praestitit,  quan- 
tum praestiterat  rarior.  Eo  autem  quo  vivimus  aevo  quis  di- 
xerit Galliam  Britannia  ditiorem?  Quis  nescit  Britanniam  (utut 
populi  numero  minorem)  plusquam  Gallia  procreare,  eius  vero 
commercium  (scilicet  permutationes)  duplo  esse  superius?  Ni- 
hilominus summa  nummorum  qua  utuntur  Angli  par  est  gallicis 
libellis  seplingenlum  quinquaginta  mille  millibus  (750,000,000) 
dum  Galli  in  proprium  commercium  adhibere  solent  quingen- 
lum  supra  lermille  decies  centenorum  millium  (3,500,000,000) 
nempe  quadruplum  (2).  Quid  eloquentius  ut  in  comperto  sit 
divitias  populorum  non  constare  pecuniae  numeratae  copia  ? 
Idem  dicas  de  Hesperia  cum  foederatis  Novi  Orbis  regionibus 
comparata.  Prior  longe  uberiori  nummorum  copia  praestat  quam 
aliae;  harum  vero  oeconomica  prosperitas  perquam  longe  supe- 
rat divitias  alterius. 

49  Concidit  igitur  et  alterum  argumentum  ab  pseudo-do- 
ctrinae  sectatoribus  propositum  ad  auctorandam  papyraceam 
monetam.  Vix  autem  opus  ut  moneam  papyros  a supremo  im- 

(1)  Cantu  storia  degi’  itaiiani  lib.  IV.  cap.  40. 

(2)  Coquelin.  dei  credito  e dei  banelii  Cap.  3 $ 4. 

peranle  editos,  qui  pro  monela  habentur,  haud  esse  intermi- 
scendos tesseris  a publica  qualibet  nummularia  mensa  editis  quae 
audiunt  vernaculo  vocabulo  = Biglietti  di  Bcinca  ~.  Tantum  enim 
una  papyri  species  ah  altera  discrepat,  quantum  libera  volun- 
tas a coactione,  tessera  praesenti  die  cum  designato  auri  ar- 
gentique pondere  permutanda  a tessera  quae  metallicae  mo- 
nelae per  fictionem  sufficitur  nunquam  re  ipsa  in  eam  con- 
vertenda, communis  aestimatio  ah  aestimationis  lapsu,  optimum 
nomen  a pessimo  , quod  in  honore  est  ah  eo  quod  cecidit  in 
abiectionem,  fides  demum  mutua  ac  spontanea  confidentia,  quae 
nemini  imperari  potest,  a publica  d i didentia.  Ex  quo  fit  sche- 
das a nummularia  mensa  editas,  usque  dum  communiter  acce- 
pto habeantur,  nuncupari  titulos  fiduciarios  (1),  quod,  nisi  ad 
ludibrium,  quis  dixerit  de  papyracea  moneta? 

50  Primam  Iniiusmodi  tesserarum  causam  ut  aiunt  eflicien- 
tem,  originem,  historiam,  hodiernam  conditionem,  praecipuas 
notas,  bonum  publicum  quod  ex  iis  derivatur  paucis  persequi 
non  erit  ociosum  : paucis,  inquam,  plena  enim  commentatio 
excederet  limites  dissertationis  quae  iam  nimietatis  vitio  labo- 
rat. Coeterum  ea  de  re  scripserunt  quamplures,  plenius  autem 
et  recte  quam  coelcri  Carolus  Coquelin  in  tractatu  du  credit  et 
des  banques  edito  Parisiis  a.  1849.  Hinc  epilogum  nonnullorum 
quae  ah  aliis  accepi  pro  dissertationis  complemento  mihi  pro- 
pono. Porro  fundamentum  tesserarum  mensae  nummulariae  (6i- 
glielti  di  banca ),  quibus  hodie  utimur,  positum  est  in  mutua 
fide  quam  verbo  = credito  = rem  magis  demonstrante  designant 
Itali,  verbo  nimirum  a iurisconsultis  accepto,  quippe  ait  Ulpia- 
nus in  leq.  I ff.  de  rebus  credit . = Credendi  generalis  appellatio 
est:  nam  cuicumque  rei  assentiamur  alienam  fidem  sequuti , mox  re- 
cepturi quid  ex  lioc  contractu , credere  dicimur  =.  Demonstravimus 
siquidem  divitias  populi  constare  procreatione  ( produzione );  ad 
procreationem  vero  satis  haud  est  industria,  at  indiget  quoque 
instrumentis  ad  procreationem  idoneis  eo  scilicet  medio,  quod 


(l)  Sav  Corso  completo  di  econoinia  politica  p.  3 Cap.  18. 

Boceardo  tratt.  teorico  prat.  di  economia  politica  lil).  3 Cap.  2. 

nesciam  concinnius  designare  quam  vernaculo  = capitale  =.  Qui 
industria  praestat,  non  semper,  immo  perraro,  huiusmodi  ca- 
pite potitur  : contra  illi,  cui  est  caput  procreationi  idoneum, 
saepe  deest  industria.  Sterile  igitur  unius  caput  et  industria  al- 
terius erunt  usque  dum  una  coniugantur.  Fit  autem  quod  foe- 
cundum  utrumque  redeat  mutua  fide.  Agricola  caret  bobus  a- 
ratoriis  quibus  arvum  vel  proprium  vel  sibi  locatum  aret  deinde 
serat,  destituitur  insuper  pecunia  qua  eosdem  sibi  comparare 
valeat.  Alteri  sunt  boves  aratorii  qui  sibi  inutiles,  quippe  haud 
agrariam,  sed  ferrariam  industriam  exercet,  neque  eos  offerre 
potest  ut  adquirat  ferrum  quo  propriam  officinam  instruat;  per- 
mutationem enim  cum  iisdem  recusat  ferri  effossor.  Qualuor  inde 
inertia  et  sterilia  manent:  agricolae  industria,  boves  ad  ferra- 
rium pertinentes,  procreatrix  istius  ars,  ferrum  effossoris.  Iamvero 
faber  ferrarius  vendit  agricolae  boves  habita  fide  de  pretio  post 
messem  solvendo  : hinc  ab  effossore  obtinet  ferrum  cesso  cre- 
diti nomine  in  agricolam.  Hoc  pacto  qualuor  illa  foecunda  sta- 
tim  redeunt  utpote  procreationi  destinata  quin  ulla  numerata 
pecunia  intercesserit,  atque  huiusmodi  prodigium  facium  est  e 
mutua  fide.  Haec  prima  causa  efficiens  tesserae  nummariae,  hoc 
eius  fundamentum  quo  nil  magis  consentaneum  humanae  socie- 
tati et  christianae  vel  ipsius  doctrinae  praeceptis,  quippe  posi- 
tum est  in  bonorum  morum  ratione  et  mutuo  auxilio  quod  in- 
vicem praestari  oportet. 

51  Hoc  dixi  primum  tesserae  nummariae  fundamentum,  nam 
geminae  eae  transactiones,  quas  superius  demonstravi,  colligari 
utique  poterunt  cum  tertia,  quarta  et  ulterius,  sed  infra  an- 
gustos limites  cito  erunt  cohibitae  si  mutua  illa  fides,  qua  con- 
sistunt, generalis  non  fiat  : haud  enim  singulis  aliorum  tides 
quam  sequantur  probe  perspecta.  Quid  igitur  si  persona  vel 
physica  vel  iuridica  cuius  fides  , aestimatio,  nomen  omnibus 
probatum  singulorum  obligationibus  proprias  sufficiat  praesenti 
etiam  die,  si  ita  placuerit,  cum  numerata  pecunia  permutandas? 
Nemo  non  videt  omnia  quae  in  praesens  capita  et  industriae 
opera  sterilia  sunt,  foecunda  redire,  ex  hoc  procreationem  fieri 
actuosam  et  in  necessarium  consequens  capita  et  instrumenta 


novae  procreationis  multiplicari.  Hoc  nimirum  praestant  men- 
sae nummulariae  per  tesseras  crediti  circumeuntes. 

52  Earum  historiam  perperam  ab  antiquitate  peteres.  Uti- 
que utilitas  mutuae  lidei  et  crediti  tam  Atheniensibus  quam 
Romanis  perspecta,  cl  prioribus  erant  trapezitae,  Romanis  men- 
sarii (pii  argentariam  exercebant  quibusque  vigilabant  nummu- 
larii a publica  auctoritate  praefecti  (1 ). At  perquam  longe  abest 
quod  hodiernis  nummulariis  mensis  valeant  comparari.  Rursus 
inventum  literae  collybi  Iraicctitii  quod  nonnulli  tribuunt  He- 
braeis Gallia  expulsis  a Philippo  sive  Augusto  sive  Longo,  et 
Longobardiam  confligentibus  annis  1181  et  1310,  alii  autem 
Guelphis  Ilelruria  proscriptis  et  sese  in  Galliam  recipientibus 
ut  proprias  fortunas  ope  literarum  crediti  ad  locum  exilii  tran- 
sferrent ; inventum,  inquam,  huiusmodi  positum  fuerat  in  mu- 
tua fide  ; at  maximum  inter  eas  institutiones  et  hodiernas  di- 
scrimen. Nec  cum  his  comparari  valent  vel  mensa  veneta  (Banco 
di  Venczia)  anno  1171  ab  ea  republica  instituta,  vel  mensa  ia- 
nuensis  ( Banco  di  S.  Giorgio)  quae  originem  duxit  anno  1401, 
vel  demum  mensae  Amstclodamii,  Hamburgii,  Norimbergae, 
Rolerdamii  quae  floruerunt  saeculo  XVII.  Earum  siquidem 
haud  aliud  erat  institutum,  quam,  ut  pecunias  privatorum  de- 
positi nomine  acciperent  et  tesseras  initi  depositi  ederent,  quas 
deponentes  in  alios  transferre  earumque  versuram  in  mensae  li- 
bris facere  poterant,  ideoque  dicti  = Banchi  di  deposito  c di  gi- 
rata  =.  Pecuniam  vero  depositam  iidem  mensarii  arcte  custo- 
diebant ac  potius  quam  foenoris  titulo  quidquam  darent,  non- 
nihil minimum  a depositariis  accipiebant  custodiae  nomine. 
Utilitas  in  eo  posita  dumtaxat  erat  ut  per  depositum  et  inscri- 
ptionem apud  mensam  parceretur  transvectioni  nummorum, 
atque  insuper  ut  crebrae  tunc  temporis  in  re  monetaria  pu- 
blicae adulterationis  averteretur  iactura,  suffecta  nummis  me- 
tallicis ea  monela  mensaria  ( moneta  di  banco)  quae  immutabilis 


(1)  Cicero  pro  Flacco  num.  49. 
Sigon.  antiq».  pop.  rom.  II.  4 4. 
Livius  VII.  24. 

erat  ulpote  proprio  veroque  pecuniae  depositae  pretio  aequa- 
lis (1). 

52  Etiam  in  dilione  Pontificia  floruerunt  et  etiam  nunc  flo- 
rent  liuiusmodi  mensae  quibus  privatorum  pecuniae  depositi  no- 
mine excipiuntur.  Altera  ex  his  constat  mensa  depositorum  [banco 
clei  depositi)  instituta  apud  S.  montem  pietatis  urbanum.  Scitum 
siquidem  omnibus  pios  liuiusmodi  locos  deslinatos  ad  pauperes  e 
foeneratorum  praesertim  hebraeorum  faucibus  redimendos,  origi- 
nem duxisse  apud  regiones  Pontifici  subiectas.  Auspice  Fr.  Bar- 
naba  ab  Interamna  anno  1462  primus  institutus  est  Perusiae  mons 
pietatis  cuius  proprium  erat  pecuniam  mutuam  gratuito  dare,  acce- 
ptis pignoribus:  mox  sequuti  sunt  montes  pietatis  Urbisveteris 
anno  1464  , Yiterbii  anno  1471  probante  Xisto  IY  , Mantuae 
anno  1484  et  Cesenae  anno  1488  , auctorante  Innocen- 
lio  VIII,  Bononiae  anno  1506  imperante  Iulio  II.  denique 
Bomae  anno  1539  proponente  Ioanne  Calvo  coenobita  ex  ordine 
fratrum  minorum,  cuiusmodi  institutum  probarunt  Pontifices 
Paulus  III  et  Pius  IY.  Iluic  autem  monti  pietatis  Grego- 
rius  XIII  per  lileras  in  forma  brevis  1 Octobris  anni  1584  ad- 
iecit  mensam  depositorum  atque  imperavit  ibidem  deponi  pe- 
cuniam iudiciariam  et  pupillarem  quaeque  ad  viduas  pertineret. 
Hinc  Clemens  VIII,  Xistus  Y,  aliique  successores  quaslibet  alias 
pecunias  ibidem  deponi  permiserunt  (2).  Eidem  affinis  est  al- 
tera mensa  depositorum  quae  propria  est  Archihospitalis  S.  Spi- 
ritus in  Saxia  de  urbe,  quamque  instituit  Paulus  Y anno  1606 
ut  consuleret  = viduis , pupillis , locis  p)iis  et  curialibus  qui  eorum 
pecunias  ob  decoctionem  mercatorum  et  publicorum  campsorum  a- 
miscrant  vel  eas  cum  maxima  iactura  et  non  sine  ingentibus  ex- 
pensis mediante  discussione  bonorum  recuperare  nituntur  = (3)  et 
deponentibus  obligata  voluit  indemnitatis  nomine  omnia  eius 
nosocomii  bona;  deposita  autem  liuiusmodi  excipi  voluit  = gra- 
tis et  absque  aliqua  pecuniarum  summa  etiam  minimae  partis 

(1)  Coquelin  oper.  cit.  cap.  1.  § 3. 

(2)  Caroli  Aloisi  Morichini  (nunc  amplissimi  S.  R.  E.  Cardinalis)  « dtgVistituti 
di  publica  caritd  in  Roma  » Vol.  I.  eap.  XVI  edit.  Romae  1842. 

(3)  Literae  in  forma  brevis  diei  13  Decembris  1606. 


exactione  = cl  pecuniam  ipsam  depositam  praerogari  in  em- 
ptionem locorum  montium  non  vocabilium  (hodie  consolidato)  cuius 
fructus  cederent  in  ipsius  benemeriti  instituti  utilitatem,  ceu 
demonstrat  citata  constitutio  Pauli  V quam  confirmarunt  aliis 
legibus  adiectis  pro  tutela  publica  successores  Innocentius  XI 
per  literas  in  forma  brevis  10  Mai  1663  cl  Benedicius  XIV  per 
alias  literas  Apostolicas  diei  10  Augusti  1750. 

53  Haec  autem  instituta,  utut  in  publicam  utilitatem  redie- 
rint, haud  comparanda  (ut  innui)  cum  mensis  nummulariis  de 
quibus  in  praesens  agimus.  Hae  originem  duxere  e Britan- 
nia anno  1696  ; perfectiores  autem  institutae  sunt  in  Scotia 
annis  1695,  1727  , 17i6.  Societates  nimirum  modo  anoni- 
mac,  modo  collectitiac  institutae  sunt  quae  , certo  immisso 
capite,  vel  crediti  titulos  a privatis  sibi  cessos  accepto  habe- 
bant, datis  invicem  propriis  tesseris  praesenti  die  per  nume- 
ratam pecuniam  permutandis  (pagabili  a visla)  favore  cuiuscum- 
que possessoris  procul  ulla  cessionis  seu  versurae  necessitate 
( pagabili  al  portatore ):  vel  per  easdem  nummarias  tesseras  iis, 
quibus  fides  esset  , pecuniam  dabant  mutuam  certa  die  resti- 
tuendam, accepto  utroque  casu  modico  emolumento  quod  ver- 
naculo commercii  sermone  audit  = sconlarc  =.  Insuper  pecu- 
niam depositam  pro  lubilu  deponentium  restituendam  accipie- 
bant et,  quin  ullum  referrent  hostimentum  pro  custodia,  veluti 
consueverant  venetae,  ianuenses  aliaeque  mensae  superius  re- 
censitae, contra  modicum  interusurium  ipsis  deponentibus  prae- 
stabant: siquidem  potius  quam  pecuniam  ipsam  ociosam  apud 
arcam  servarent,  eam  lutis  investimentis  collocabant  ut  novis 
procreationibus  incitamentum  praeberetur.  Maxima  autem  fides 
eomuniter  accomodata  huius  modi  nummulariis  mensis  in  caussa 
fuit  ut  tesserae  crediti  ( pagabili  a visla ) potiusquam  apud  ea- 
rumdem  arcam  cum  metallica  pecunia  permutarentur  , contra 
in  foro  mercatorio  circumirent  easque  homines  darent  et  sponte 
reciperent  vicissim  quasi  aureos  argenleosque  nummos  , immo 
iisdem  praeferrent  utpote  numeratione  et  transvectione  com- 
modiores. Cuiusmodi  mensae,  cum  maxime  floruerint,  brevi 
institutae  sunt  apud  foederatos  Xovi  Orbis  status,  insuper  in 


Gallia,  Germania,  Italia  ac  per  totam  qua  late  patet  Europam  (1). 
Aliarum  regionum  exemplum  sequutum  est  Pontificium  regi- 
men, quippe,  auspice  Gregorio  XVI  sa.  me.,  anno  1834  insti- 
tuit mensam-  nummulariam  dictam  = Ranca  Romana  =;•  Atque 
haec,  auctorante  Sacratissimo  Principe  , quem  Deus  sospilem 
servet,  ampliorem  in  rationem  excrevit  sub  nomine  (Ranca  dello 
Stato  Pontificio)  lege  edictali  29  Aprilis  anni  1850  (2). 

54  Hae  igitur  mensae  nummulariae  hodierna  die  sunt  in 
honore,  quae  minime  confundendae  cum  crediti  vel  agrarii  vel 
fundiarii  vel  mobiliaris  vel  maritimi  institutionibus  quarum 
proprium  est  agricolis,  praediorum  dominis,  industriae  studio- 
sis, naviculariis  subvenire.  De  his  sileo;  nil  enim  inter  ea  in- 
stituta el  thesim,  de  qua  agimus,  rem  scilicet  monetariam  com- 
mune, utpote  quia  nec  eorum  officium  nec  iisdem  potestas  est 
tesseras  nummarias  edere  (al  portatore).  Loquor  demensis  num- 
mulariis proprie  dictis  (banche  commerciali ),  quarum  institutum 
est  primo  crediti  nomina  mercatoria  probatae  fidei  sibi  cessa 
accepto  ferendi  datis  sub  modico  foenore,  loco  praesentis  pe- 
cuniae , tesseris  nummariis  in  quemcumque  transferendis  pro- 
cul cessione  seu  versura  (al  portatore)  statim  cum  nummis  me- 
tallicis apud  ipsius  mensae  arcam  permutandis  (a  visla)  si  ita  pos- 
sessori libuerit:  secundo  mutuandi  privatis  sub  pignore  vel  cautio- 
ne et  eodem  modico  foenore  pecuniam  per  easdem  nummarias  tes- 
seras: tertio  instituendi  sive  cum  iisdem,  sive  cum  aliis  publicis 
mensis  rationes  dati  el  accepti  progredientes,  vulgo  conti  correnti , 
usque  ad  certam  summam  supputato  rursus  utrinque  modico  foe- 
nore:  quarto  depositam  a privatis  pecuniam  accipiendi  vel  gra- 
tuito vel  etiam  praestito  minimo  interusurio  favore  deponen- 
tium (3).  En  praecipua  oflicia  quibus  operam  dant  hodiernae 
mensae  nummulariae,  inter  quae  nullimode  recensetur  illud  cu- 
dendi papyraceam  monetam. 

55  Tesserae  enim  nummariae,  quas  edere  solent,  nil  aliud 
praestant  quam  titulos  crediti  per  auream  argenteamque  monc- 

(1)  Goquelin  oper.  cit.  cap.  1 § 4 et  5. 

(2)  Raccolta  delle  leggi  dello  stalo  Pontificio  anno  18!>0  pari.  1 pag.  204. 

(3)  Coquclin  d.  tract.  cap.  1 § 2. 


lam  commutandos,  slalim  atque  ad  arcarium  eiusdem  mensae  a 
possessore  aff'eranlur(1 ).  Quod  si  pleraequc  e\  iisdem  tesseris 
sero  et  perraro  redeant  ad  arcam  ut  cum  pecunia  numerata  per- 
mutentur, e\  quo  Iit  ut  mensa  nummularia  valeat  plenius  com- 
mercio et  industriae  subvenire,  id  accidit  ev  mutua  (ide,  ex. 
ea  nimirum  lide  (piam  sibi  conciliat  illud  credendi  institutum; 
Iit  nimirum  ut  lubenter  inter  privatos  accipiantur  loco  nume- 
ratae pecuniae,  immo  utilitatis  gratia  aureis  argenteisque  num- 
mis aliquando  praeferantur.  Nulla  autem  ea  in  re  coactio;  ne- 
gocium  inter  volentes  et  consentientes  obtinet,  inviti  iure  opti- 
mo eas  tesseras  recusant:  quod  nemo  dixerit  proprium  mone- 
tae papyraceae  a supremo  imperante  editae*  Recte  igitur  supe- 
rius innui  tantum  eamdem  a tesseris  mensae  nummulariae  dif- 
ferre, quantum  coactio,  diffidentiae  imperans,  a libera  voluntate 
prodita  e mutua  lide  quae  nemini  potest  imperari.  Haec  pro- 
pria tesserarum  mensae  nummulariae  nola  , ut  scilicet  invitis 
offerri  non  possint,  omnibus  perspecta;  atque  ita  quoties  eaedem 
loco  numeratae  pecuniae  oblatae  luerunt  eas  recusanti,  et  res 
in  indicium  deducta  est,  toties  iusdiccntes  recusationis  ius  pro- 
batum habuere  (2).  Recentissime  factum  contrariae  doctrinae 
periculum  apud  sacrum  Romanae  Rotae  auditorium:  perperam 
vero;  prae  sua  quippe  sapientia  tralaliciam  regulam  sarctam 
tectam  servavit  et  schedas  nummarias  qua  numeratam  pecuniam 
accipere  recusanti  ius  tribuit  suum  (3).  = Aemo  enim  est  qui 
nesciat  publicam  dumtaxat  et  constantem  aestimationem , supremae 
auctoritatis  iussu  confirmatam  praestare  ut  materia  quaedam  vel 
altae  forte  res  recipi  hinc  inde  debeant  ad  removendas , aequalitate 
quantitatis , permutationum  difficultates , ceu  sunt  verba  Pauli  in 
leg.  1 IT.  de  contrah.  empt.  Ex  quo  sponte  sua  consequitur , sche- 
das = della  banca  dello  stato  Pontificio  = ulpole  materia  simul 

(1)  Coquelin.  d-  tract.  cap.  2 § 1. 

Boccardo  d.  tract.  lib.  3 c.  2 § 1. 

Clievalier  della  monela  sez.  I cap.  j. 

(2)  lourual  du  palais  Repertoire  general  v.  Monnaie  n.  09.  v.  Billet  de  banque 
n.  2.  v.  Banque  de  France  n.  87. 

(3)  Decis  Romana  Pecuniaria  in  re  commerciali  3 Septembris  1800  coram.  R.  P.  D. 
De  Avita,  et  Romana  solutionis  in  re  commerciali  24  tanuarii  1808  cor.  R.  P.D.  Negroni, 

signo , ac  principali  sanctione  destitutas  , nec  pecuniam  esse,  nec 
posse  invitis  creditoribus  pecuniae  loco  obtrudi , nec  proinde  libera- 
tionem debitoris  parere  =:  ita  citata  Decisio  coram  R.  P.  D.  iVe- 
groni,  nunc  amplissimo  ab  interioribus  negociis  Status  admi- 
nistro. 

56  Potius  igitur  a propria  natura  discedunt  ac  papyraceae 
monelae  notam  sibi  quaerunt  tesserae  nummulariae  vix  ac,  nu- 
tante fiducia , imperatur  eas  invitis  dari  et  ab  invitis  ac- 
cipi, uno  verbo  simul  ac  coactivus  , ut  aiunt,  usus  iisdem  im- 
primitur. Quod  et  iniquum  et  exitiosum  esse  docet  iustitia  et 
historia.  Iniquum:  nam  ut  ait  Hieronymus  Boccardo  = Vingiu- 
slizia  e la  illegalitd  clie  si  commells  autorizzando  una  Banca  a 
dare  il  corso  forzoso  ai  suoi  biglielti  equivale  precisamente  ad  una 
aulorizzazione  data  alia  Banca  di  non  reslituire  i depositi  clie  le 
vennero  in  buona  fede  consegnali  (1)  =:  et  Bauficld  = forzare  d 
corso  dei  biglielti  sviliti  e furto:  emellerli  segrelamente  e sollo  pre- 
lesli  mendicati  e scrocclieria  = (2).  Periculi  autem  plenum;  expe- 
rientia enim  iugiler  docuit  tesseras  mensae  nummulariae  viluis- 
se atque  ipsius  mensae  decoctionem  impendisse  quoties  obliga- 
torius usus  iisdem  fuit  per  legem  adseriptus. 

57  Hinc  numquam  satis  laudibus  extolletur  animi  fortitudo 
ac  sapientia  consilii  quibus  sacratissimus  Princeps,  quo  sospite 
laetamur,  buiusmodi  malum  adiuravit  in  nuperrimis  rei  publi- 
cae commotionibus,  cum  omnia  imperare  viderentur  vel  papy- 
raceam monetam  edi,  vel  obligatorium  usum  tribui  tesseris 
mensae  nummulariae.  Ipse  enim  admirabili  animi  robore  prae- 
ditus utrique  obstitit  ac  potius  , praestita  per  statum  in- 
noxia eidem  cautione,  nutantem  mensae  nummulariae  status 
Pontificii  fidem  restituit.  Cuiusmodi  factum  laudibus  pro- 
sequitur citata  Rotalis  Decisio  coram  B.  P.  D.  Negroni  § 6. 
=*  Princeps  sacratissimus  inter  tot  tanlasque  et  aerario  aerumno- 
sissimas politicas  vicissitudines  et  perturbationes  , quibus  Ditio 
Pontificia  novissimis  temporibus  vexata  est  , nunquam  adduci 


(1)  Dizionario  dolia  cconornia  politica  dei  commercio  verbo  Banchc  $ 3. 

(2)  Bildioleca  dcgli  economisti  serie  l vol.  VI  pag.  841. 


valuit  ad  cudendam  monetam  papyraceam  cum  lege  - dcl  Cor- 
so lorzoso  = ex  qua  nimirum  illud  vere  gravissimum  contin- 
geret ut  cives  tesseras , tamquam  pecuniam  numeratam  , recipere 
cogerentur  ; multoque  minus  passus  est  ut  quul  simile  obli- 
neret pro  tesseris  privato  i ure  emissis  a mensa  nummularia  cui 
nomen  Banca  dello  stato  Pontificio=.  Aeque  autem  laudanda  pru- 
dentia et  obedienlia  civium,  (pii  potius  quam  Principem  eius- 
que  aerarium  in  angustiam  rei  nummariae  coniicerent,  prae- 
sentientes damna  quae  eruptura  lorent  e tesserarum  mensae 
detrectatione  «=*  tacito  consensa  (ut  eadem  prosequitur  Decisio)  et 
mutua  quadam  compensatione  schedas  ipsas  invicem  receperunt , 
quarum  recusatio  difficultates  pecuniarias  admodum  augeret  =.  Ita- 
que in  unum  conspirantibus  et  supremo  principe  el  populo  , 
perstitit  fides  mutua  ac  iactura  publica  e coactione  derivans 
luit  ad  i urat  a. 

58  Omnibus  siquidem  probata  ea  veritas  quam  superius  po- 
suimus, nempe  reipublicae  maximopere  interesse  mensae  num- 
mulariae apud  eam  institutae  prosperitatem,  et  liberam  circu- 
lationem tesserarum  (piae  per  antonomasiam  nuncupantur  fidu- 
ciariae. Cessante  enim  mutua  fide,  quae,  tertio  dicam,  impera- 
ri non  potest,  dissolvitur  mensa  nummularia  vel  ipsa.  Ea  vero 
dissoluta,  haud  quidem  contingit  quempiam  sui  in  ipsam  cre- 
diti iacluram  facere  possessoresque  tesserarum  fraudari;  siqui- 
dem princeps  caput  quo  eadem  politur,  cum  probe  fuerit  or- 
dinata, par  sit  oportet  debito  quod  erumpit  e tesseris.  At,  cum 
huiusmodi  caput  suapte  natura  constet  numerata  pecunia,  mi- 
nori tantum  e\  parte  (1);  in  reliquo  autem  conficiatur  crediti  titu- 
lis in  privatos  eiusdem  mensae  mutuatarios:  ex  hoc  consequi- 
tur quod  cessante  mutua  publicaque  fide,  omnes  tituli  redeant 
uno  eodemque  tempore  ad  arcam,  sistat  parata  eorundem  so- 
lutio usque  dum  eadem  mensa  nummularia  valeat  pecuniam 
a debitoribus  , quibus  mutuam  dedit  , condicere.  Ilinc  extre- 
mae dati  et  accepti  dispunctioni  fit  locus  vulgo  = liquidazio- 
ne  = atque  illud  crediti,  scilicet  fidei  publicae  institutum  expirat. 

(1)  Tertia  apud  plerasque  et  inter  eas  apud  Pontificiam  - Statuto  delta  banca 
dello  stato  Pontificio  dei  6 Aprile  1851  approvato  e publicato  con  notificazione  dei 
Pro-ministro  delle  finanze  il  25  giugno  d.  art.  18. 

59  Eo  aulcm  dissoluto  , slalim  cessat  publica  prosperitas, 
quippe  sistunt  omnes  foecundi  illius  effectus.  Illud  enim  est 
proprium  cuiuslibet  fiduciarii  instituti,  veluli  superius  innui,  ut 
instrumenta  ad  procreationem  idonea  (i  capitali)  multiplicet  ; 
iis  scilicet,  quae  ociosa  et  sterilia  manent,  foecunditatem  impor- 
tet, atque  inde  ex.  bis  nova  usque  prodeant  procreationis  in- 
strumenta. Quemadmodum  autem  certa  argenti  copia,  quae  nil 
procreandi  potis  est  donec  in  avari  scrinio  custodiatur,  vix  ab 
eo  educta  pervenerit  ex.  gr.  ad  sarcinatorem  seu  vestiarium  qui 
ex  ea  comparare  valeat  textile  a propola,  is  autem  a solidario 
venditore,  venditor  iste  a lanario,  lanarius  denique  a pecuario 
materiam  primam  nempe  vellus,  quemadmodum,  repeto,  certa 
haec  argenti  copia  fere  dicam  quinlupla  redit  ac  quinque 
capita  totidemque  industrias  antea  ociosas  ad  procreationem 
incilat  ; ita  , cum  eadem  defuerit  pecunia  , vel  avari  scrinio 
extrahi  non  potuerit,  eius  vices  supplet,  immo  plenius  et  la- 
tius officium  implet  mutua  fides  et  credendi  institutum.  Atque 
hoc  insuper  e credito  beneficium  redit  ut  in  permutationibus 
parcatur  ampliori  usui  pecuniae  cuius  servata  pars  in  novas 
procreationes  valeat  impendi.  Redeat  exemplum  Britanniae  cum 
Gallia  comparatae.  Quantitas  pecuniae  a posteriori  in  commercio 
adhiberi  solita  quadrupla  est,  habita  ratione  illius  qua  utitur 
prior,  utut  istius  commercium  longe  superet  commercium  al- 
terius. Ac  vidimus  hoc  adamussim  fieri  quia  mutua  fides  = il 
credito  = et  mensae  ad  eum  fovendum  institutae  longe  magis 
in  honore  sunt  apud  brilannos,  quam  apud  gallos.  Quid  si  isti 
priorum  exemplum  imitarentur?  lam  maxima  pecuniae  pars  , 
quae  hodie  inservit  ordinariis  permutationibus,  impendi  posset 
ad  novas  procreationes  fovendas.  Adde  parsimoniam  expensa- 
rum in  transvectione  pecuniae.  Adde  parsimoniam  temporis  in 
expediendis  neg ociis. 

60  Rursus  publica  crediti  instituta  minuunt  focnoris  modum 
ob  usum  capitis  ac  indigentes  pecunia  e pravi  foeneratoris  fau- 
cibus redimunt.  Favent  parsimoniae;  institutis  nimirum  mensis 
(piae  audiunt  = casse  di  risparmio  = efficiunt  ne  ea  pusilla, 
quae  post  expletas  vitae  necessitates  superest,  pecunia  perpe- 


rani  absumatur,  sed  potius  cumuletur  ad  nova  procreationis  ca- 
pila  et  instrumenta  paranda.  Per  deposita  frugifera,  de  quibus 
superius  meminimus,  prospiciunt  ne  eadem  capita  ociosa  ma- 
neant quoad  deposita  fuerint  sed  potius  utili  procreationi  inie- 
rim incumbant.  Ex  iisdem  crediti  institutis  felicior  redit  ope- 
rariorum conditio;  auctis  enim  capitibus  procreationi  destinandis 
augetur  operum  occasio  ; hinc  opera  eadem  latius  distribuun- 
tur, salaria  augescunt.  Si  creditum  et  mutua  fides  vires  haud 
exseruissent  suas , viae  ferreae , telegraphum  transatlanticum, 
suelii  isthmi  aperitio  aliaque  gigantea  opera,  quibus  praesens 
hominum  societas  praestat,  inter  aegri  somnia  adhuc  essent  re- 
censenda. 

61  Nec  moror  damna  vel  discrimina  quae  nonnulli  exag- 
gerant. Aiunt  e circulatione  tesserarum  fieri  quod  nume- 
rata pecunia  e commercii  facie  evanescere  quodammodo  videa- 
tur. Perperam  vero  id  tribuitur  mensis  nummulariis,  quarum 
illud  est  ollicium  proprias  reliquis  mercatoriis  obligationibus,  haud 
quidem  nummis,  sufficere  quaeque  parcunt  usui  pecuniae  ob 
mutuas  compensationes,  nec  pecuniam  ipsam  deglutiunt.  Nil  au- 
tem damni  cum  pecunia  ideo  abducitur,  quia  superfluus  ipsius 
usus  : porro  suapte  natura  consequitur  rursus  apparituros  fore 
nummos  vix  ac  commercium  iisdem  indigeat ; quod  enim  usu 
commercii  subducatur  quin  redeat,  fit  obligatorio  usu  quem  forte 
contingat  tesseris  appingi,  haud  quidem  e libera  et  voluntaria 
earumdem  circulatione.  Subdunt,  quo  loci  plurimum  in  honore 
sunt  mutua  fides  et  credendi  instituta,  saepius  contingere  com- 
mercii perturbationes  quae  audiunt  crisi  commerciali  seu  mone- 
tarie. Argumentum  vero  ex  huiusmodi  experientia  depromptum 
retorquetur  ad  utilitatem  institutorum  crediti  evincendam,  vix 
harum  perturbationum  causam  quaeras.  Ea  siquidem  posita  est 
in  mutuae  fidei  lapsu  , quod  eloquentissimum  praestat  argu- 
mentum plurimum  ad  reipublicae  utilitatem  conferre  mutuam 
fidem.  Quis  autem  recusabit  quod  bonum  actu  est  ob  formi- 
dinem damni  ex  eius  amissione  derivantis  ? Idem  porro  esset 
ac  periculum  pacis  ex  eo  arguere  quod,  si  bellum  inde  fiat, 
tota  respublica  commovebitur;  idem  ac  sani  et  florentis  corpo- 

ris  beneficia  inficias  ire  consideratione  morbi  qui  forte  poterit 
ingruere.  Coeterurn  huiusmodi  commotiones  quae  fiunt  in  com- 
mercio transitoriae  sunt,  fugaces  ac  momentaneae  ; nam  fides 
cito  restituitur  cum  populus  fuerit  ad  eius  beneficia  in  pretio 
habenda  edoctus  : contra  si  perpetuo  abfuerint  instituta  cre- 
dendi, infelix  et  squallida  populi  conditio  par  erit  morbo  chro- 
nico et  desperato.  Denique  etiamsi  fingas  , post  commotionem 
commercii,  mutuam  fidem  nunquam  fore  redituram  (quod  ab- 
surdum), nil  detrimenti  patitur  societas  quae  in  deteriori  hy- 
pothesi  ad  eum  redibit  statum  quo  fuerat  ex  institutis  crediti 
redempta  : supersunt  autem  opera,  divitiae  et  capita  ab  iis- 
dem procreata.  Stultum  igitur  foret  beneficia  mutuae  fidei  et 
instituta  credendi  proscribere  ob  commercialis  perturbationis 
discrimen  (1). 

62  Reliqua  autem  damna  vel  damni  pericula  quae  lamen- 
tantur anlagonislae , nempe  vel  excessus  in  emissione  tesse- 
rarum, vel  mensariorum  praestigia  ( cjiuochi  di  borsci ),  vel  frau- 
des in  collybo  ( ciggiolciggio ) haud  quidem  prodeunt  ex  usu  insti- 
tutorum credendi  : sed  vero  ex  abusu.  Nec  quisquam  adfirma- 
verit  ob  alicuius  rei  vel  negocii  abusu  prohibendum  esse  rectum 
et  legitimum  usum.  Potius  enim,  cum  huiusmodi  nummulariae 
mensae  aliaque  instituta  credendi  fidei  et  prosperitatis  publicae 
intersint,  consultum  iustumque  erit  eorumdem  rectae  adminislra- 
tioni  vigilare  eorumque  tuitioni  prospicere  supremum  imperan- 
tem. Quae  sane  vigilantia  et  tuitio  eo  tantum  spectare  debet,  ne 
scilicet  a statutariis  quae  primum  dictae  fuerunt  legibus  desci- 
scant, ac  ne  legitima  eorumdem  actio  et  progressus  intercipia- 
tur , haud  quidem  ut  rei  publicae  moderator  nimio  favore 
privilegiisque  eadem  prosequatur,  quae  tantum  eorumdem  pro- 
speritati ac  soliditati  nocent  quantum  ipsorum  aversatio.  Id 
nimirum  curare  debet  supremus  imperans  ut  ius  commune  pro 
mensis  nummulariis  sive  contra  eas  vires  exserat  suas  ex  edi- 
cto Praetoris  = Pciclci  servabo  =.  Nonnulla  hinc  dicenda  super- 
forent  de  recto  huiusmodi  institutorum  regimine.  Hoc  autem 
non  pertinet  ad  ihesirn  de  re  monetaria  propositam  : nam  de 


(I)  Coqiiolin.  oper.  cil.  Gap.  10  \ 2. 


hodiernis  mensis  nummulariis  lanium  dicere  oportebat  quantum 
satis  esset  ad  tesseras  ab  iisdem  edi  solitas  distinguendas  a pa- 
pyracea moneta  atque  ita  ad  errorem,  qui  in  ore  vulgi  est,  de- 
pellendum. Qua  in  thesi  plus  aequo  me  loquutum  luisse  arbi- 
tror, ideoque  bonae  voluntatis  gratia,  prolixae  et  inconcinnae 
orationis  veniam  peto  a perpaucis,  si  qui  erunt,  lectoribus. 

